Forside > adfærd\nI overvejende grad reaktionen på de påvirkninger, et dyr modtager fra omgivelserne. Nogen adfærd synes imidlertid at være det spontane resultat af indre faktorer. Dette gælder især for * rytmisk adfærd, der fortsætter, selv når de rytmiske påvirkninger fra omgivelserne udebliver. Følsomhed over for påvirkninger er baseret på det, man engang kaldte protoplasmaets »irritabilitet«. Dette er stadig væk et nyttigt, alment begreb, idet man nu har vist, at dets fysiologiske grundlag ligger i forandringer i cellemembranernes elektriske egenskaber, som f.eks. de ændringer, der ledsager en nerveimpuls. Det er klart, at et dyrs sanseevner bestemmer, hvilke påvirkninger det kan reagere på. Nogle hulefisk er blinde. Selv om de almindeligvis er følsomme over for lys og mørke, kan de ikke skelne former. Bruskfisk kan reagere på lyde med lav tonehøjde, men de har ikke sanseorganer, der kan spore højere toner. På samme måde afhænger et dyrs reaktion af dets bevægelsesudstyr. Fisk kan f.eks. ikke gribe fat i en genstand, men det kan en blæksprutte. Manglende evne til at håndtere materialer nedsætter en fisks muligheder for at bygge en kompliceret rede, som visse fugle gør, men nogle fiskearter bygger alligevel simple reder. På den anden side er fuglenes forlemmer helt omdannet til flyveformål, men de opnår en betydelig håndteringsevne ved en kombineret brug af næbbet og baglemmerne.\nVi kan stille en række spørgsmål, når vi betragter et adfærdsmønster hos et dyr. For det første, hvad er dets formål? Dette sigter imod at udforske dets biologiske hensigtsmæssighed i dyrets liv. Det kan være en adfærd, der tillader dyret at finde føden og fortære den, eller at finde en mage og formere arten. Men der er også nogle adfærdsformer, som ikke har forbindelse med føde og formering, f.eks. kropsplejeadfærd. Disse reaktioner hjælper dyret til at overleve. Således vender en græshoppe siden til solens stråler om morgenen, og kroppen gennemvarmes derved, så dyret bliver klar til aktiv bevægelse. Efterhånden som solen stiger på himlen, og kropstemperaturen er blevet tilstrækkelig høj, drejer den sig med hovedet mod solen, hvorved det direkte udsatte areal reduceres, og varmevirkningen af solens stråler formindskes.\nEt andet spørgsmål er, hvordan adfærden fremkommer. Her sigter man mod at afsløre adfærdens årsagsforhold. Til dette formål er det nødvendigt at analysere de påvirkninger, dyret modtager, meget indgående. Det er let at lade sig narre til at tro, at dyret reagerer på påvirkninger, som det i virkeligheden ignorerer.\nHesten »Kloge Hans« er et velkendt eksempel på et sådant bedrag. Denne hest syntes at være i stand til at udregne nemme stykker, der var skrevet op på en tavle. Den skrabede i jorden med det ene forben det antal gange, der gav det rigtige svar. Denne mystiske og helt uventede matematiske evne fik man forklaringen på, når alle tilskuerne var gået. Den fortsatte da med at skrabe i jorden uden ophør. Hesten havde lært, hvornår den skulle holde op med at skrabe, ved at holde øje med reaktionerne hos træneren og andre tilstedeværende. Et tredje spørgsmål er, hvordan adfærden opstod? For al adfærd har, i lighed med alle morfologiske karakterer, en udviklingshistorie. Den har udviklet sig og er blevet udvalgt gennem den naturlige udvælgelsesproces, som indvirker på alle egenskaber hos levende væsener. En sammenligning af adfærdsmønstre hos de nært beslægtede arter angiver den retning, hvori udviklingen er foregået. Det er f.eks. blevet påvist, at adfærden hos rider er opstået af adfærdsmønstre, der er fælles for mange måger, men som er blevet ændret gennem tilpasninger til artens meget specielle valg af redested på stejle kystklipper. Selvom besvarelsen af dette tredje spørgsmål kan vise adfærdens historie (den fylogenetiske udvikling) får vi ikke nødvendigvis at vide, hvordan den blev bestemt hos det specielle dyr, vi studerer. Til dette formål er det nødvendigt at stille et fjerde spørgsmål, hvordan er den individuelle, eller såkaldte ontogenetiske, udvikling af dette adfærdsmønster foregået? Det er nødvendigt for os at vide, på hvilket tidspunkt i dyrets liv det viste sig, og om der var nogen forudgående adfærd, som var en nødvendig forløber, eller om dyret havde underordnet sig en særlig erfaring. Disse oplysninger gør det muligt for os at bedømme, i hvilket omfang nedarvede faktorer er ansvarlige for adfærden, og i hvilken grad erfaringen har formet den. Adfærd strækker sig fra det, der i det store og hele bestemmes genetisk - som megen artskarakteristisk adfærd, til det, der i det store og hele erhverves, så som forskellige former for tillært adfærd - se arv og miljø.\nDen artskarakteristiske adfærd er af stor betydning for arterne s udvikling. Mange eksperter mener, at en geografisk isolering af en del af en population er nødvendig for at adskille den i to arter. En af de forskelle, som kan opstå under denne isolering, er forandringer i de artskarakteristiske signaler, som det ene individ tiltrækker det andet med ved parringen. Hvis de isolerede dele af bestanden igen kommer i forbindelse med hinanden, kan den forplantningsmæssige isolering opretholdes gennem disse adfærdsmæssige forskelle. Resultatet er da artsdifferentiering.\nI almindelighed hænger adfærdens sammensathed og tilpasningsevne sammen med opbygningen af nervesystemet. Højere typer af indlæring findes hos pattedyr med stærkt udviklet hjernebark. På den anden side mangler sociale insekter på ingen måde indlæring. Det er vanskeligt at inddele adfærdsmønster efter sammensathed, for selv den tilsyneladende simple orienteringsadfærd hos nogle hvirvelløse dyr, som f.eks. en fladorms bevægelse i retning af føden, kræver en koordinering af musklernes sammentrækning igennem hele kroppen. Det ville også være fejlagtigt at tro, at al adfærd hos højere dyr er sammensat; der er megen adfærd af den simpleste slags. For at tage et ydertilfælde har mennesket en knærefleks, som kun angår rygmarven og ikke kræver medvirken af den højt udviklede hjerne.\nForrige: Actinia equina Næste: adfærdsforskning\nSiden er blevet set 2.736 gange - Se og skriv kommentarer herunder.\n• Kirkeugle - Athene noetua\n• Lom Sortstrubet - Gavia arctica\n• arv og miljø


Belønning kan forekomme i mange forskellige former. På pumpestationer eller rensningsanlæg kan belønning fx være flere og større arbejdsområder, mere indflydelse på eget arbejdet, mulighed for efteruddannelse eller mere fleksibilitet i arbejdsdagen, men belønning kan også komme i form af sociale arrangementer og andre aktiviteter af social karakter.\nDe ansatte kan belønnes på en række forskellige måder for deres indsats. De vigtigste former er anerkendelse og udviklingsmuligheder. Anerkendelse forstås her som den daglige anerkendelse for at have udført et godt stykke arbejde.\nBFA Service - Turisme om Social og faglig støtte


Sommerskål – en vegansk version af koldskål med kun 3 ingredienser | GRØNNERE\nSommerskål – en vegansk version af koldskål med kun 3 ingredienser\nPosted on 27. juni 2014 by Grønnere\nJeg har fået sommerferie! Normalt betyder det tid til afslapning, men for mit vedkommende varer det noget tid, før jeg kan slappe af. Jeg skal nemlig på Roskilde Festival, og i den forbindelse skal Mad med Medfølelse afholde et madevent, som jeg og 3 andre frivillige bestyrer (Sofie og Krisztina fra Peahugger og Sara fra Bananmad). Skal du på Roskilde Festival, eller er du bare nysgerrig, kan du læse meget mere om eventen her.\nMen tilbage til det dette indlæg oprindeligt var ment at handle om: Sommerskål. En vegansk version af koldskål – men da den jo på ingen måde indeholder hverken kernemælk, æg eller andre ingredienser, der er i den originale koldskål, har jeg valgt at kalde den for sommerskål. For det er det koldskål normalt er for mig – noget lækkert, koldt, syrligt og sødt man spiser og nyder om sommeren. Og så er den virkelig nem at lave – kun 3 ingredienser! Jeg kan lide min koldskål syrlig, men det justere man selvfølgelig helt selv. Og det samme med hvor tyk den skal være, smag dig endelig bare frem.\nGiver ca. 0,5 liter – som svarer til ca. 1,5-2 portioner\n3 dl Alpro vanilje yoghurt\n1 dl plantemælk (soya-, ris-, havre-mælk)\nBland alle ingredienserne sammen i en skål og pisk det igennem med et piskeris. Servér og spis sammen med veganske kammerjunker (fra eks. urtekram eller änglamark), friske jordbær eller ristede mandler. Kan formentlig godt holde sig i 5 dage på køl – hvis den får lov til at stå så længe (-;\nDette indlæg blev udgivet i Dessert og tagget Citron, Koldskål, Sommerskål, vanilje. Bogmærk permalinket.\n← Rødbedesalat med capers, cornichoner og oliven\nMad med Medfølelse på Roskilde Festival →\nOne thought on “Sommerskål – en vegansk version af koldskål med kun 3 ingredienser”\nPingback: Sommerskål – en vegansk version af koldskål med kun 3 ingredienser | Veganisme Blogs


Der er både fordele men også klare ulemper ved at forskning støttes af private virksomheder. (Foto: Shutterstock)\nI 1999 opdagede den amerikanske biolog Tyrone Hayes, at overraskende lave koncentrationer af det meget anvendte ukrudtsmiddel atrazin kan give misdannelser hos frøer. Hayes var ansat på det amerikanske universitet Berkeley, men han havde fået $100.000 i støtte til sin forskning af producenten af atrazin, biotekgiganten Syngenta.\nDa Hayes fremlagde de foruroligende resultater for firmaet, skete der noget interessant. Hayes havde brug for at lave opfølgende studier, men pludselig begyndte Syngenta at tage sig utrolig god tid, og Hayes fik indtryk af, at de forsøgte at begrave hans resultater.\nEfter et længere tovtrækkeri, hvorunder Syngenta udtrykkeligt gjorde Hayes opmærksom på, at de takket være deres sponsorat ejede hans forsøgsresultater, og at han ikke havde lov til at offentliggøre dem, opsagde Hayes samarbejdet og søgte penge til at videreføre sin forskning andetsteds. Og i 2002 kunne han - langt om længe - publicere sin opdagelse.\nDer er nogle klare fordele ved, at industrien støtter den forskning, der foregår ved universiteterne, med sponsorater. Det giver åbenlyst flere penge til at forske for, men derudover sikrer man også en bedre grad af vidensoverførsel mellem universiteter og industri. Desværre er der også nogle ulemper.\nMidler doneres af en årsag\nIndustrien er ikke bare neutrale forbrugere af den forskning, de sponserer, og der er en risiko for, at de - tilsigtet eller utilsigtet - kommer til at påvirke forskernes arbejde. De universitetsansatte forskeres rolle som uafhængige kritikere af industrien kommer dermed under pres. Lidt groft kan man inddele disse påvirkninger i to typer, nemlig påvirkning af hvad der forskes i og påvirkning af forskningsresultaterne.\nSagen om Tyrone Hayes og Syngenta er et godt eksempel på det sidste. Her består påvirkningen ganske simpelt i, at den sponserende virksomhed tilsyneladende søger at hindre eller i hvert fald forsinke publikationen af et resultat, de ikke bryder sig om.\nDa Hayes alligevel med nogen forsinkelse offentliggjorde de ubehagelige resultater, gik der ikke længe, før Syngenta som modtræk bekendtgjorde, at det i hele tre forskellige undersøgelser foretaget af universitetsforskere havde været umuligt at reproducere Hayes' resultater. Alle tre undersøgelser var dog sponseret af Syngenta, og kun en enkelt af dem var i stand til at slippe igennem peer-review - i et tidsskrift, hvor en af undersøgelsens forfattere selv var redaktør.\nVi ved selvfølgelig ikke, hvilke motiver Syngenta havde, eller om forskerne på dens lønningsliste handlede i god eller ond tro. Men sagen fungerer såmænd fint nok på det principielle niveau som et eksempel på, hvordan en virksomhed via sponsorater kunne få indflydelse på resultatet af forskningen på et bestemt område.\nKan man stole på resultaterne\nSom omtalt i mit sidste indlæg er det typisk, at der er en periode med kontroverser og modstridende resultater, når et nyt område gøres til genstand for videnskabelig undersøgelse. Forskningsresultaterne vil ofte være præget af en vis usikkerhed, og det er ikke altid så let af afgøre, hvem der egentlig har ret.\nHvis man er en virksomhed, der sælger et potentielt skadeligt produkt som atrazin, kan man derfor have en interesse i at skjule eller forsinke kritisk forskning, rettet mod produktet, og i at støtte forskning, der miskrediterer kritikken og erklærer produktet for ufarligt. På den måde kan man så tvivl om lødigheden af den kritiske forskning og købe tid, så man kan sælge sit produkt i det mindste i nogle år endnu. Det er sådan set en ganske simpel opskrift.\nPåvirkningen af forskningsresultaterne behøver selvfølgelig ikke være så direkte og spektakulær som i atrazin-sagen. Mindre kan også gøre det. I stedet for helt at forhindre publiceringen af ubehagelige resultater, kan man skjule dem i mindre betydelige publikationer, eller nøjes med at give dem en kort omtale i forbindelse med, at andre undersøgelser præsenteres.\nTilsvarende kan man sørge for, at undersøgelser med favorable resultater bliver grundigt præsenteret i op til flere artikler. Den strategi kaldes publication bias og er et velkendt fænomen inden for den medicinske forskning (Melander m.fl. 2003). Desuden kan de samme tal fortolkes forskelligt. En undersøgelse fra The Copenhagen Trial Unit fra 2003 viste, at tests af ny medicin ofte er farvet af, hvem der betaler for undersøgelsen.\nHvis industrien selv har finansieret testen, vil den, sammenlignet med offentligt finansierede forsøg, med signifikant større hyppighed føre til, at medicinen anbefales til brug uden forbehold. Helt præcist endte 51 % af de industrisponserede forsøg, Trial Unit så nærmere på, med at anbefale medicinen til brug, mens det kun var 16 % af de offentligt finansierede forsøg.\nDenne skævvridning skyldes til dels, at industrien simpelthen er bedre til at afgøre, hvilke produkter det kan betale sig at kaste penge i, og at medicinen i de tests, de havde betalt for, derfor virkede bedre. Men selv om man korrigerede for den effekt, var der stadig en markant forskel på offentligt- og industrifinansierede undersøgelser.\nDette kunne tyde på, at de samme tal simpelthen blev fortolket forskelligt, alt efter om det var det offentlige eller industrien, der havde betalt for undersøgelsen (men man kan selvfølgelig ikke drage endelige konklusioner om årsagsforhold ud fra statistiske analyser alene) (Bodil Als-Nielsen m.fl., 2003). En lignende effekt er i øvrigt blevet dokumenteret for forskning sponseret af fødevareindustrien (Lenard Lesser m.fl., 2007).\nEn undersøgelse er ikke bare en undersøgelse\nForsøgsdesign og metode kan have stor betydning for undersøgelsens resultat. I den forbindelse er det ganske interessant, at 15,5% af de godt 3000 adspurgte forskere svarede 'ja' på spørgsmålet, om de havde »ændret design, metode eller resultat af et studie som følge af pres fra en sponsor« i en større undersøgelse af forskeres adfærd (Brian Martinson, 2005).\nEndelig er der en risiko for, at afhængigheden af forskningssponsorater fører til selvcensur. Som bl.a. Peter Sandøe, professor i bioetik ved Det Biovidenskabelige Fakultet på Københavns Universitet, har påpeget, gør afhængigheden af ekstern finansiering ganske simpelt forskerne mere tilbageholdende med at komme med udtalelser, der ikke vil falde i mulige sponseres smag (Ingeniøren d. 15. maj, 2009). Det er jo en dårlig hund, der bider den hånd, der fordrer den.\nUd over at påvirke forskningsresultaterne giver sponsoraterne også industrien mulighed for at påvirke, hvilke områder der forskes i og med hvilken vinkel. Hvis man som forsker har brug for delvis finansiering fra industrien til at lave et projekt, så er man jo nødt til at forske i noget, der har industriens interesse. Det lyder jo umiddelbart som en god ting, for på den måde sikrer man jo, at den forskning, der foregår ved universiteterne, i højere grad kommer det danske erhvervsliv til gode.\nIndustrien ønsker at tjene penge\nMan skal imidlertid være klar over, at industriens interesser ikke nødvendigvis er sammenfaldende med befolkningens. Industriens interesse i at undersøge deres produkters eventuelle skadevirkninger er typisk til at overse - og det samme er dens interesse i områder, der vanskeligt eller kun på langt sigt kan kommercialiseres.\nFor at tage et konkret eksempel (fra Peter Sandøe, 2009), kan man overveje, hvad det er lettest at få sponsorpenge til: en undersøgelse af mælkekalks gavnlige betydning for knoglerne eller en undersøgelse af, i hvilket omfang mælkefedt øger risikoen for kredsløbssygdomme?\nProblemet med de interessekonflikter, som bl.a. forskningssponsoraternes giver, blev behandlet af videnskab.dk for en måneds tid siden (Mange interessekonflikter i kræftforskningen). Her udtalte Jónas Einarsson, leder for Radiumhospitalets Forskningsstiftelse i Norge, at der ikke var nogen grund til bekymring, blot forskerne sikrede sig publikationsretten, når de modtog sponsorater fra industrien.\nDet er selvfølgelig centralt at sikre publikationsretten, men jeg tvivler på, at det løser alle problemerne. Som beskrevet ovenfor, kan industriinteresser komme til udtryk på en lang række forskellige punkter, lige fra valg af forskningsfelt, forsøgsdesign og metoder til dataanalyse og overvejelser over, hvilke udtalelser man som forsker skal komme med i medierne.\nHvis man skal sikre universiteternes rolle som uafhængige kritikere, må man på en eller anden måde forholde sig til disse problemer. Det nytter nok ikke noget, at drømme sig tilbage til en Guldalder, hvor industriinteresser ikke havde nogen indflydelse på universitetet. For det første er der som nævnt en række fordele ved, at industriens interesser i et rimeligt omfang bliver varetaget af universiteterne, og for det andet har forskere selvfølgelig altid i et eller andet omfang handlet ud fra interesser.\nDet nytter nok heller ikke at appellere til den enkelte forskers integritet. Der er tilsyneladende tale om strukturelle problemer, der må løses strukturelt ved, at man skaber de rigtige rammer for forskere. Bud modtages gerne herunder - ligesom flere gode eksempler på pression.\nIngeniørens interview med Peter Sandøe\nForsker: Her er seks spørgsmål, du skal stille, når du hører vaccinenyheder


Mikkel Hansen bliver ambassadør for Oral-B - Oral-B\nMikkel Hansen bliver ambassadør for Oral-B\non, aug 17, 2011 13:21 CET\nVerdens måske bedste håndboldspiller, danske Mikkel Hansen, stiller nu op for Oral-B i kampagnen Vindende Smil, der skal vise værdien af en positiv indstilling.\nFormålet med kampagnen er at vise, at alle har et vindende smil; det handler bare om at have den rette indstilling. Kampagnen starter til efteråret og Mikkel Hansen skal hjælpe med at inspirere andre og vække den følelse, der ligger bag et vindende smil.\n- Vi er utroligt glade for at have Mikkel som ambassadør for Oral-B’s kampagne Vindende Smil, da han tydeligt personificerer, hvad en vindende indstilling vil sige, siger Peter Wallentin, der er produktchef hos Oral-B.\n- Mikkel er et disciplineret træningsmenneske med den rette attitude og udstråling for denne kampagne. Han lever et aktivt liv og er en positiv inspiration for mange unge mennesker. Derfor er det helt naturligt, at han bliver vores ansigt udad til og pryder Oral-B’s emballage, siger Peter Wallentin.\nKampagnen Vindende Smil starter i hele norden i efteråret. Foruden Mikkel Hansen repræsenteres kampagnen i de øvrige nordiske lande af sportsstjerner med samme attitude og indstilling. I 2010 var Caroline Wozniacki frontfigur for kampagnen i Danmark.\n- For mig handler et vindende smil om at udstråle styrke og overskud selv i de svære situationer. På den måde kan man få et mentalt forspring i forhold til modstanderen, siger Mikkel Hansen.\n- At passe på sine tænder er en vigtig del af at passe godt på sin krop, så på den måde står Oral-B som noget positivt for mig. Oral-B er jo nummer ét inden for tandpleje, og jeg er da rigtig glad for, at de synes, at min udstråling passer til tanken bag Vindende Smil, siger Mikkel Hansen.\nI forbindelse med kampagnen lancerer Oral-B sin bedste og hidtil mest avancerede tandbørste, Oral-B Triumph 5000, der er i butikkkerne nu.\nFor mere information om Oral-B eller kampagnen, kontakt venligst;\nPeter Wallentin, Produktchef\nTelefon: +46 8 5352 8456\nFor interview med Mikkel Hansen, billeder eller produktinformation, kontakt venligst;\nNikolai Gaardboe Johnsen\nTelefon: +45 23 32 11 63\nP&G Beauty making beauty dreams real. Med mere end 100 brands i over 130 lande er P&G Beauty en af verdens største aktører inden for Beauty området. P&G Beauty står bag etablerede brands for at opfylde alle skønhedsrelaterede behov, blandt andet Aussie®, Pantene®, Olay®, Head and Shoulders®, Wella®, VIVA®, Max Factor®, Sassoon Professional®, Wellaflex®, Sebastian Professional®, Koleston®, Venus®, Gillette®, SK-II®, Wella Professionals® samt dufte fra Hugo®, Boss® og Lacoste®. Besøg http://www.dk.pg.com for de seneste nyheder og mere information om P&G og deres brands.


STRIKINGES HAVE: Solskinsarbejde -og vinterens spor\nTulipanerne er væltet op i løbet af denne uge\nHerligt nemt med bunddække af efeu og vinca Terasse i det spæde forår Lavendler, Hypericum og Spiræa er klippet ned\nMange krukker har "varig" beplantning af opstammet liguster, efeu, lyng og en enkelt blomstrende plante Mit beskedne drivhus\nMed dette lille minidrivhus kan planterne lige klare det kolde forårsvejr. Når der er udsigt til nattefrost lægger jeg et tæppe over "huset". Udover Tagetes, Strandkarse i rød og purpur har jeg sået nogle frø fra almindelige Margaritter, som jeg tog ved vejkanten sidste år. Blomsterne er smukkere end de store tunge forædlede havesorter. Gad vide om de også vil gro i min have, når de nu er kommet så flot op. Der er også pelargoniestiklinger og delte Lobelia Cardinalis. Lathyrus er igen sået i højbedet efter at jorden er blevet skiftet ud. Jeg lover mig selv hvert eneste år at jeg ikke gider så blomster næste år, fordi det er alt for arbejdskrævende. - Og jo, der er da forresten også Katost og Salvieplanter foruden 4 tomatplanter :-)\nHjertetræet i sin kønne røde forårsdragt\nSå blev der igen lidt til bålet\nDe flade puder af benved plejer ikke at blive klippet ned før midt i maj, hvor de er blevet rigtig store og har skudt en stor top, som jeg næsten ikke kan klippe igennem. Det ordnede jeg sammen med de 40 roser, som er plantet imellem puderne. Færdigt arbejde.\nIndsendt af strikinge kl. torsdag, april 24, 2008


Mangeårig skoleleder stopper: I en lederstilling kan man ikke trappe ned | Navne | dagbladet-holstebro-struer.dk\nMangeårig skoleleder stopper: I en lederstilling kan man ikke trappe ned\nPubliceret 12. maj 2017 kl. 14:02\nTvis Skole skal have ny skoleleder. Agner Lund fylder 62 år og går på pension til efteråret. Arkivfoto\nIgennem 37 år har Agner Lund haft sin gang på folkeskolen i Tvis, men til oktober er det slut.\nTvis: Han er nærmest synonym med skolen. Sådan må det være, når man har haft sin gang på gange og i klasselokaler igennem 37 år og har været vellidt af elever, forældre, lærere og de lokale.\nNavnet er Agner Lund, titlen skoleleder, geografien Tvis og alderen snigende tæt på 62.\nNetop dåbsattesten er afgørende for, at han per 1. oktober siger:\n- Der er andet i livet end skolen.\nDen tjenestemandsansatte Agner Lund går slet og ret på pension.\n- Der er de, der har spurgt mig, om det er det halve år, hvor jeg også har haft ansvaret for Nr. Felding Skole, der har taget livet af mig. Det er det ikke. Beslutningen har jeg taget for længe siden, og faktisk har det været spændende også at opleve en anden kultur her på falderebet, siger Agner Lund, der var lærer på Tvis Skole i 22 år, inden han fik hele ansvaret for den.\nAl den frie tid, som ligger forude og logrer, skal først og fremmest konverteres til frivilligt arbejde: som speaker under ligakampene i Gråkjær Arena, som sanger og trommeslager i folkemusik-orkestret Fischers, som medlem af bestyrelsen af Jydsk Håndbold Forbund Kreds 3, som foredragsarrangør i daghøjskolen for ældre i Tvis, i den lokale håndboldklub, hvor han selv var aktiv for år tilbage...\n- Jeg vil gerne have mere tid til de ting, jeg prioriterer i min fritid, men man kan ikke trappe ned i en lederstilling. Som leder har man lange arbejdsdage, og hovedet skal være med i alt. Det er et vilkår, konstaterer Agner Lund.\nStabilitet og ro i ledelsen er godt, når der skal implementeres skolereformer og nye arbejdstidsaftaler, men i bund og grund har Agner Lund den filosofi, at nyt blod er sundt - ja, ligefrem en forudsætning for at skabe udvikling.\n- Der er de, der har spurgt mig, om det er det halve år, hvor jeg også har haft ansvaret for Nr. Felding Skole, der har taget livet af mig. Det er det ikke. Beslutningen har jeg taget for længe siden, og faktisk har det været spændende også at opleve en anden kultur her på falderebet.\nTræls med detalje-topstyring\nNår han kigger tilbage på sine mange år i folkeskolen, er der især én ting, der slår ham:\n- Vi er gået fra en decentralisering til en centralisering og topstyring af tingene, også på national plan. Tidligere havde skolerne en anden frihed, hvor vi skulle læse nogle fag og havde nogle centrale kundskabs- og færdighedskrav. I dag er folkeskolen meget mere detalje-topstyret, og vi er mere blevet administratorer. Det er en lidt træls udvikling, synes Agner Lund, der dog også kan få øje på mange positive tiltag inden for det væsen, hvor han har opholdt sig hele sit arbejdsliv.\n- Reformen med den åbne skole, hvor virksomheder, lokalsamfundet og foreningerne trækkes med ind, er fantastisk. Som gammel idrætsmand er jeg også meget tilhænger af, der skal mere bevægelse ind i skolen. Det er rigtigt positivt, siger Agner Lund, der selvfølgelig har linjefag i netop idræt - og historie.


Ansat i Bilka | 11 situationer, du kender, hvis du har arbejdet i Bilka | Woman.dk\n© iStock, Bilka\n8. oktober 2017 af Rie Louise Kirkebjerg\n1. Hvis prisen på en vin ikke passede, skulle du ringe til vinafdelingen og håbløst forsøge at udtale det franske navn. Til sidst blev du faktisk overraskende god til at fake den franske accent: “Cave de Ribeauvillé Flute Fromage Croissant Deja-vu!”\n2. Når der (endelig) var et stille øjeblik i kassen, kom der altid en kunde og sagde “Nååå, sidder du bare dér og keder dig?” Nej. Bare nej.\n3. Og når stregkoden ikke virkede, var kundens klassiske respons: “Så må den være gratis!”. Den var sjov første gang, men det skal lige siges, at det var ofte, at stregkoden ikke virkede...\n4. Tømmermænd lørdag eller søndag formiddag i Bilka var IKKE en fest... Og især ikke hvis du endte med at ligge på gulvet og tørre sprut op, fordi en lidt for klodset kunde tabte en liter Jägermeister lige foran din kasse.\n5. Morsomme kunder (eller ikke) var der mange af i Bilka. Og når du høfligt og pligtfuldt spurgte: “Vil du have bonen med?” svarede mange “Nej, jeg ryger ikke!” eller “Kun hvis dit nummer står der.” Og nej, det var aldrig de flotte mænd, det sidste svar kom fra.\n6. En slesk kunde kunne også sagtens finde på at svare “Kun i bytte for dit nummer,” når du spurgte efter hans postnummer til en spørgeundersøgelse. Og ja, det er mere akavet at afvise en mand, når du sidder bag Bilka-kassen, end når du normalt takker nej til sådan et fint tilbud.\n7. Når du fik at vide, at din vagt skulle foregå i kundeservice, var du lykkeligere, end du er, når du er hjemme hos dine forældre og får serveret din absolutte yndlingsret. Started from the bottom now we here!\n8. Kunderne havde en evne til altid at finde frugter, der ‘så eksotiske ud’, som de selvfølgelig ville købe med hjem. Derfor var meget frugt og grønt på huskenummer!\n9. Når du gik forbi elektronikken, lurede du altid. Her arbejdede alle dine flotte, mandlige kollegaer nemlig. Og vær nu ærlig: Du har haft et godt øje til flere af dem!\n10. Når du i dag træder ind i en Bilka, får du altid et flashback til din egen tid som Bilka-ansat. Åh, hvem der dog stadig havde sit rabatkort, som hele husstanden nød vældig godt af...\n11. Selvom kunderne ofte var intet mindre end pisseirriterende, var din tid i Bilka helt igennem fantastisk. Kunderne kunne du nemlig godt se bort fra, når du var omringet af sjove, unge kollegaer og fik Danmarks vildeste firmafester!


Pilates Rejser - Livsglæde, Mennesker, Krop & Smidighed\nPia-Johannesen: Pilates rejser & Mavedans\nLivsglæde, Mennesker, Krop & Smidighed\nVed Pia Johannesen\nPILATES OG GYMNASTIKkeyboard_arrow_down\nPilates for allekeyboard_arrow_down\nEnergii Reformer Pilateskeyboard_arrow_down\nTilbud til virksomhederkeyboard_arrow_down\nDansetrupperne Nilens Juveler og Turkish Delightskeyboard_arrow_down\nEvents & Rejserkeyboard_arrow_down\nKOM! Tag med! Forkæl dig selv! Din krop bliver SÅ glad!\nRejsen henvender sig til DIG, der har brug for øvelser til en øm og ubalanceret krop. Eller hvis du er stresset. Hvid du har brug for “at trække vejret”. Hvis DU vil gøre noget godt for dig selv.\nEn oplagt mulighed for virkelig at fordybe sig i pilates retreat, da det ligger lidt væk fra by og de helt store shopping fristelser. Alt efter ønske, kan vi tage en aftentur til den romantiske by Verona.\nHer er billeder fra tidligere rejser:\nTjek: www.sportingsanfelice.com og nyd de fantastisk flotte naturomgivelser – vinmarker så langt øjet rækker! Og de super lækre faciliteter som stedet har, spa og fysioterapi, både indendørs og udendørs swimming-pool osv.\nDu kan roligt afsætte tid til massage, fodbehandling osv. det er yderst favorable priser samt skønne og professionelle behandlinger.\nALT dette får du: Pilates træning, stræk og styrke øvelser, afspænding, vejrtræknings øvelser, mindfulnes, bindevævstræning, venepumpeøvelser m.v ca. 5 timers træning hver dag.\nTransfer tur retur i egen bus, overnatninger i skønne lyse værelser samt lækker forplejning bestående af traditionel Italiensk morgenmad og en udsøgt lækker aftensmad bestående af to retter inklusiv vand, vin og kaffe ad libitum. Frokost også inkluderet i prisen – en let salat eller lignende i poolbaren, med udsigt til vinmarker og swimmingpoolen.\nHotellets personale sørger for vi bliver forkælet alle dage, venligt og imødekommende personale.\nDagens øvelser tager udgangspunkt i dit niveau, så der bliver trænet efter individuel formåen. Morgen gåturen i stilhed, er op og ned ad bjergskråninger, så vi får arbejdet lår- og lægmuskler godt igennem. Dog i et niveau hvor alle kan deltage. Styrke, stræk, balance, yin yoga, bevidsthedsøvelser, afspænding og meditation. Nogle dage med stilletid i den lille nærliggende kirke.\nVi træner udenfor, så du skal nok få glæde af solen og varmen hele ugen.\nTeknisk rejsearrangør: Due Hospitality.\nSkriv eller ring hvis du har spørgsmål.\nBillederne herunder er fra tidligere rejser til Turunc og Alassio, men inspiration til hvad vi skal: pilates i haven, vandgymnastik, afspænding og meditation, mulighed for spa og wellness m.v.\nMobil: 26 73 32 42\nFind mig også på Linkedin\n2021 (c) Pia Johannesen.


Flere på RKS jonglerer med både eliteidræt og skolegang\nEliteidrætsmiljøet vokser på Katedralen. Vi er nu oppe på 55 elever der får medaljejagt og skolegang til at gå hånd i hånd.\nBlandt de nye 1.g’ere, der i sidste uge tog hul på gymnasielivet på Roskilde Katedralskole, er der flere Team Danmark-elever end nogensinde før. Med 15 nytilkomne er der nu 35 elever på skolen, der har en Team Danmark-godkendelse, dvs. elever, der kan kombinere den gymnasiale uddannelse med idrætskarrieren. Dertil kommer ca. 20 elever, der hører under Roskilde Kommunes eliteidrætsordning.\nOg de træner hårdt inden for mange forskellige idrætsgrene – lige fra judo og pool til atletik og roning. De skal hver uge have adskillige timers træning til at gå op med skolegang og afleveringer.\nSkoleåret starter med flotte placeringer\nEn af de nye 1.g’ere er William Xander Christensen fra Roskilde, der cykler mountainbike. Han er netop taget til ungdoms-EM i Norditalien:\nHer i sommer har jeg trænet typisk 7-8 gange pr. uge for at blive klar. Mountainbike fylder rigtig meget for mig, og det er fedt at starte på et gymnasium, hvor jeg ikke er den eneste elev, der har en sport, som jeg går virkelig meget op i. Vi er mange i samme båd, og det er rart med den gode opbakning.\nTo andre 1.g’ere er lige vendt retur med flotte placeringer i cykelverdenen, dels U17-rytteren Frederik Hogstad Erringsø fra Roskilde, der har vundet det internationale etapeløb Euroeyes YoungClassic i Hamborg, og holdkammeraten Magnus Kisum fra Kirke Hyllinge, der vandt en etapesejr i samme løb.\nLæs mere om Roskilde Katedralskole som Team Danmark-uddannelsespartner.


Harry Potter og fangen fra Azkaban af J.K. Rowling | Lyngby-Taarbæk Bibliotekerne\n09.04.19 (Opdateret )\nHver uge anbefaler Stadsbiblioteket en bog, en film eller et stykke musik i samarbejde med lokalavisen Det Grønne Område. I denne uge er det bibliotekets praktikant Caroline Frendø-Kolind fra 8. klasse på Sankt Knud Lavard Skole, der har skrevet anbefalingen, som byder på en spændende fantasyroman af J.K. Rowling.\nBogen er tredje del af Harry Potter serien, og den handler om drengen Harry Potter. Harry kommer en dag til at bruge magi udenfor Hogwarts, hvilket er ulovligt. Han løber hjemmefra og bliver samlet op af ”The Knight Bus”, hvorefter han bliver kørt til Diagonalstræde. Her møder han sine to bedste venner; Hermione og Ron, samt resten af Wealsey familien på Den Utætte Kedel. Harry får fortalt, at en fange er sluppet fri fra troldmandsfængslet Azkaban, og nu er på fri fod, og måske efter Harry Potter...\nHvis du er til spændende bøger, hvor man kan dykke ned i et magisk univers og blive opslugt af historien, er denne bog helt sikkert noget for dig. Harry Potter og fangen fra Azkaban er en blanding af realisme og fantasy, hvilket gør, at historien kan være nemmere at relatere til, netop fordi der er realistiske træk i den. Samtidig er der også det overnaturlige som fanger læserens interesse. Man bliver draget ind i et fantastisk univers, med magiske genstande, troldmænd og mørke kræfter, hvor der hele tiden er nye ting på spil, hvilket gør at historien aldrig bliver kedelig. Bogen kan læses af børn såvel som voksne.\nHvis du har læst alle Harry Potter bøgerne, og du gerne vil læse noget som minder om dem, vil jeg anbefale ’Vildheks’ af Lene Kaaberbøl, der handler om den 12-årige pige ved navn Clara, som en dag bliver angrebet af en kat. Det ændrer hendes liv, da hun finder ud af, at hun er en heks. ’Det Gyldne Kompas’ af Philip Pullman minder også lidt om Harry Potter. Den handler om Lyra på 11 år, som kommer på sporet af noget uhyggeligt, da flere børn forsvinder rundt omkring.\nAnbefalingen er skrevet af Caroline Frendø-Kolind\nAf Steve Kloves, Alfonso Cuarón, Michael Seresin, Joanne K. Rowling, Alfonso Cuarón (2005)


Venstre i Horsens starter på en frisk - skal have to nye formænd og en ny folketingskandidat | hsfo.dk\nPer Svendsen (til venstre) stopper som formand for Venstres Kommuneforening (pressefoto). Birger Kaas (midten) stopper som formand for kredsbestyrelsen (foto: Morten Pape), mens Birte M. Andersen (til højre) har meddelt, at hun ikke længere ønsker at være Horsens-kredsens folketingskandidat (pressefoto). Collage: Morten Seest\nPartiets kommuneforening forsøger sig med et fysisk møde 9. juni - dagen efter, at forsamlingsforbuddet ventes hævet. På flere centrale poster kommer der nye ansigter.\n25 maj 2020 kl. 17:07\nHorsens: Der vil ske en udskiftning på flere centrale poster, når Venstres lokale kommuneforening 9. juni holder kombineret generalforsamling og opstillingsmøde på Restaurant Møllebæk i Gedved.\nDer skal findes en ny formand for kommuneforeningen, en ny formand for kredsbestyrelsen og - på lidt længere sigt - en ny folketingskandidat.\nPer Svendsen vælger at takke af efter seks år som formand for kommuneforeningen.\n- Det er helt udramatisk. Jeg har været formand i seks år, og nu synes jeg, at der skal nye kræfter til, siger Per Svendsen, der fortæller, at han som nyvalgt formand havde tre mål for sin tid som formand.\n- Jeg ville have styr på økonomien i foreningen, jeg ville sikre borgmesterposten til Venstre og stoppe frafaldet af medlemmer. Det er desværre kun det første mål, jeg har nået. Borgmesterposten er som bekendt ikke vores endnu, og vi må erkende, at det stadig er svært at trække medlemmer til. Det går den forkerte vej. Det er en landsdækkende tendens, men jeg håber, at nye, friske kræfter kan ændre den udvikling, siger han.\nDet er helt udramatisk. Jeg har været formand i seks år, og nu synes jeg, at der skal nye kræfter til.\nPer Svendsen, afgående for Venstres kommuneforening\nOgså den mangeårige formand for kredsbestyrelsen, Birger Kaas, siger stop ved generalforsamlingen.\nDet er kredsbestyrelsens opgave at finde og organisere valgkampen for kredsens folketingskandidat, og den post er nu også ledig.\nKandidaten ved folketingsvalget for et lille år siden, Birte M. Andersen, har nemlig valgt at trække sig efter en enkelt valgkamp, hvor det trods et flot valg for Venstre i Østjylland ikke lykkedes hende at sikre et mandat til Horsens.\n- Faktisk skal vi efter reglerne finde en folketingskandidat senest et år efter valget, men der tror jeg, at vi bliver nødt til at søge en dispensation. Jeg er dog sikker på, at Birger Kaas og resten af bestyrelsen har nogle gode bud i kikkerten, siger Per Svendsen.\nDen oprindelige generalforsamling i marts blev udskudt på grund af corona, og nu har partiet valgt at slå generalforsamlingen sammen med opstillingsmødet, hvor forsamlingen med stor sikkerhed vil kåre Martin Ravn som spidskandidat til kommunalvalget i november næste år. Han er eneste kandidat.\nBorgmesterdatter blev byrådsmedlem i Skanderborg - nu fylder...\nFørste store fysiske møde i lang tid\nDet bliver første gang i lang tid, at partikollegerne mødes fysisk i en større flok.\n- Vi ved, at forsamlingsforbuddet 8. juni bliver hævet til i hvert fald 30 personer og måske 50. Alt efter hvordan det ender, kan det betyde, at der ikke er plads til alle i samme rum, men vi har lavet en aftale med restauranten om, at vi kan dele os i flere lokaler og så have et videolink mellem lokalerne, fortæller Per Svendsen.\nPer Svendsen siger, at møderne principielt godt kan vente, men at han personligt har presset på for at få dem afviklet.\n- Det er på tide, at vi går i gang med at forberede det næste valg, og for at det skal ske, skal vi have en ny formand, der for alvor kan trække i arbejdstøjet, siger han.\nBestyrelsen har indstillet, at formandsposten skal gå til Frank Møldrup Nielsen. Han er 57 år, kommer fra Brædstrup og er bank-og regnskabsuddannet. Han har tidligere siddet i Venstres bestyrelse og er meget involveret i foreningslivet i Brædstrup. Han arbejder hos revisionsfirmaet Roesgaard & Partners i Horsens.\nTrods Venstre-fremgang: Birte missede plads i Folketinget\nVenstre i Horsens melder nu klart ud: Vi skal have en ny led...


Hyundai: Nytårsforsætter der holder | Ugeavisen Vejle | Ugeavisen.dk\nDu er her: Forside - Ugeavisen Vejle - Hyundai: Nytårsforsætter der holder\nGår man til hos Hyundai-forhandler Jens P. Buch Biler i Vejle i weekenden 5. og 6. januar, er der tilbud at komme efter, hvis man er på udkig efter en i10-, i20- eller en i30-kampagnemodel. PR Foto\nHyundai: Nytårsforsætter der holder\nHyundai inviterer til nytårskur i weekenden 5. og 6. januar og 12. og 13. januar.\nMotor: Tidligt i seng. Træne mere. Spise sundere. Nytårsforsætterne kan indtage mange forskellige former. Fælles for de fleste er dog, at de sjældent holder januar ud.\nSådan behøver det ikke være. Køber man en spritny Hyundai, får man nemlig markedets bedste garanti med i handlen og helt uden dårlige undskyldninger. Og lægger man vejen forbi nytårets "Åbent hus"-arrangement hos Hyundai-forhandler Jens P. Buch Biler i Vejle i weekenden 5. og 6. januar, er der tilbud at komme efter, hvis man er på udkig efter en i10-, i20- eller en i30-kampagnemodel.\n- Vi kender det alle sammen. Hvert eneste år lover vi os selv, at vi vil droppe uvanerne og leve sundere, når vi tager fat på det nye år. Og vi kender også alle resultatet: Nytårsforsættet holder sjældent længe nok til at have nogen effekt.\n- Hvis man har droppet de egentlige nytårsforsætter, og i stedet har lovet sig selv at indlede det nye år med en ny bil, kan man den første weekend i det nye år gøre en god handel endnu bedre på nogle af de mest populære Hyundai-modeller, og samtidig få en bil, der har en betydeligt højere driftssikkerhed end de upålidelige nytårsforsætter, siger Annegrethe Skovby, pressechef, Hyundai Danmark.\nHun nævner, at det internationale analysefirma, J.D. Powers, for nylig kårede Hyundai som et af verdens mest fejlfri bilmærker.\n- Derfor leveres alle fabriksnye Hyundai med markedets bedste garanti på fem år uden kilometerbegrænsning, siger Annegrethe Skovby.\nDet er som nævnt tre af Hyundais mest populære modeller, mikrobilen i10, den rappe i20 samt den familievenlige i30, som Hyundai har tilbud på.\nStørst besparelse er der at hente på familiens mindste; i10 1.0 2019 Edition, der leveres med blandt andet touchskærm, Apple CarPlay, Bluetooth, aircondition, fartpilot og højdejusterbart førersæde.\nHar man brug for lidt mere plads er der også penge at spare på Hyundai i20 1.0 T-GDi 2019 Edition. Den rummelige minibil byder på komfort- og sikkerhedsudstyr som touchskærm, Apple CarPlay, Bluetooth, aircondition, fartpilot, vognbaneassistent, bakalarm, sædevarme i forsæderne og læderrat. Det er også muligt at erhverve sig en i30 1.0 2019 Edition, der er udstyret med blandt andet fuldautomatisk klimaanlæg, varme i rattet, touchskærm og Apple CarPlay.\nEr man mere til diesel, skal man gå efter modellen i30 1.6 CRDi 2019 Edition.\nOg skulle man endelig have brug for endnu mere plads til for eksempel barnevogn eller hundebur, kan begge modeller også fås som stationcar.\nDer holdes åbent fra 11 til 16 alle dage.


Er det så farligt, at en hund har en løbende næse og hvordan man skal klare det? - Skadedyr April\nHvis en hund har snot, har ejeren af dyret og dyrlægen en vanskelig opgave. De har brug for at bestemme, hvad der netop forårsagede forekomsten af dette symptom og forsøge at eliminere grundårsagen.\nSkadedyr En tysk hyrdes graviditet er næsten altid en ønsket, planlagt begivenhed. For at få et stærkt afkom og holde tæveren frisk, får hun den rette pleje. Det er vigtigt at vide, hvor meget en gravid hund går: en tysk hyrde tilhører en multipel race, og mange ejere forsøger endog at tage tid til at være til stede ved fødslen og derefter hjælpe med at tage sig af den nyfødte.\nAvl Fox terrier er en hund, der blev opdrættet til ræv foxhole jagt. Naturligvis afspejler en sådan orientering sig i karakteren og vanerne hos racerens repræsentanter. Hvad er ejerne af Fox Terrier, som de beslutter at købe som kæledyr?\nFaren for en hundeop er påvirket af mange faktorer, og eksperter på dette emne er ofte uenige. Bare at kalde en farlig hund er ikke retfærdig. Men i tilfælde af nogle racer kan det siges sikkert, at en hund af denne race vil gøre mere skade for sit offer - hvis den beslutter at angribe.


Den første moderne selvbiografi - Leonora Christina | lex.dk – Dansk litteraturs historie\nDen første moderne selvbiografi - Leonora Christina\nLeonora Christina, datter af Christian 4. og Kirsten Munk, bærer som tegn på sin værdighed en fiks lille sort fløjlshat, som hun fortalte, at kun kongens døtre havde ret til. Maleri fra 1647 af Gerrit van Honthorst.\nDen første moderne selvbiografi - Leonora Christina, 1600-tallets mest berømte danske forfatterinde, Leonora Christina Ulfeldt (1621-98), opfattede slet ikke sig selv som forfatter. Det havde hun på sin vis god grund til, for hun var datter af ingen ringere end Christian 4. og den danske adelsdame Kirsten Munk. Kirsten var god nok til at varme kongens seng og føde ham en række børn, men officiel dronning blev hun aldrig, selv om hendes mor, den magtfulde Ellen Marsvin, nok havde regnet med det, da hun overlod sin dengang purunge datter til kongen. Kirstens syv børn med kongen blev derfor heller ikke officielt regnet for helt så meget som de tre dronningefødte: den udvalgte prins Christian, den senere Frederik 3. og hertug Ulrik. Leonora Christina hævder imidlertid flere steder, at hun er kongens yndlingsbarn; og hun bærer da også hans navn i sit.\nFemten år gammel blev hun 1636 gift med den dobbelt så gamle rigsråd, den senere rigshofmester Corfitz Ulfeldt. De havde været forlovet, siden hun var ni år. I hendes øjne var han, trods sin halten, den fuldendte verdensmand og den fuldendte adelsmand, og hun omfattede ham livet igennem med en enestående ømhed og trofasthed. Leonora Christina fødte i årene 1637-51 mindst ti børn, hvoraf de syv overlevede barnealderen. Samtidige vurderinger af Ulfeldt viser en mand med udpræget politisk tæft, som dog indimellem slog over i noget, der nærmede sig vanvid. I de første år af ægteskabet fik parret stadig mere politisk og kulturel indflydelse. 1643 blev Ulfeldt rigshofmester, dvs. en slags kombineret stats- og finansminister med meget udstrakte beføjelser. Selv om deres parti var arrangeret – som langt de fleste på den tid – så tog Leonora ægteskabet og den medfølgende skæbne på sig langt ud over, hvad man i dag ville forvente. Resten af sit liv var hun rede til at forsvare ægtemanden trods anklager for at have taget af kassen og for landsforræderi. Denne troskab skulle blive hendes skæbne.\nLeonora Christina var vokset op hos mormoderen Ellen Marsvin på Dalum Kloster, hos kongens niece Sophie Hedvig i Friesland og på Frederiksborg Slot. Hun modtog en bred uddannelse inden for tegning, maling, broderi, musik og sprog og påstod siden selv, at hun var overordentlig lærenem og fx kunne lære en salme udenad, samtidig med at hun læste en anden tekst eller sad og broderede eller fulgte med i en samtale, gerne på et fremmedsprog.\nDa halvbroderen Frederik 3. blev konge efter Christian 4.s død i 1648, opstod et magtpolitisk tomrum, dels på grund af adelens taktiske manøvrer, dels fordi Frederik kun havde haft et års tid til at forberede sig til kongegerningen. Hans ældre bror Christian, 'den udvalgte prins Christian', der var udset til at blive konge, var nemlig død i 1647. Med Ulfeldt i spidsen tvang adelen Frederik 3. til at underskrive den strengeste håndfæstning, der hidtil var set. Man talte ligefrem om 'svogerpartiet', som bestod af de adelsmænd, der var gift med Christian 4.s mere eller mindre ægtefødte døtre, og som var klar over, hvem de skyldte deres høje placering.\nI 1651 måtte ægteparret Ulfeldt flygte til Sverige fra deres store københavnske gård på Gråbrødretorv, da Frederik 3. ville have undersøgt rigshofmesterens regnskaber. I 1650'erne kunne man derfor ganske risikofrit spøge med Ulfeldternes tidligere magt. Fra 1655 stammer en anonym, ondskabsfuld og meget morsom satire over Ulfeldtkredsen, „Fru Kirsten Munks Ballet“. Balletten har helvede som scene. Ellen Marsvin optræder ledsaget af to djævle, som holder hende ved armen, „saa det vaar at agte, at hun havde temmelig respekt i Helvede“. Om Kirsten Munk hed det, at hun dansede ud efter en herligt skinnende guldkrone. Men hver gang hun ville træde på kronen, blev hun stukket mellem benene af en lille djævel. 'Leonora' var en udklædt narrekonge i spraglet kjortel. Den plettede dragt symboliserede i 1600-tallet ligpletter, et udtryk for, at det onde kom indefra. Corfitz Ulfeldt blev fremstillet som månekejser, den onde negation af den guddommelige (sol)kon-ge.\nEfter en proces i Sverige i 1659, der endte med, at Ulfeldt blev dømt til døden, men ikke fik forkyndt dommen, fordi han var alvorligt syg, flygtede parret tilbage til Danmark, blev pågrebet og indsat som statsfanger på Hammershus på Bornholm i 1660. Herfra forsøgte de forgæves at flygte, og 1661 løskøbte de sig på hårde betingelser, bl.a. skulle de leve under noget, der mindede om husarrest, på Leonoras mormoders, Ellen Marsvins, gods Ellensborg (nu Holckenhavn) på Fyn. 1662 fik de tilladelse til at foretage en kurrejse til Holland. De benyttede sig af lejligheden til reelt at flygte, og det hed sig, at Ulfeldt skulle have tilbudt kurfyrsten af Brandenburg den danske krone. Da Leonora 1663 rejste til England for at få en stor sum penge tilbage, som den engelske konge Charles 2. skyldte dem, blev hun arresteret i Dover og ført som fange til København og indsat i Blåtårn, hvor hun sad i toogtyve år. Den landflygtige Ulfeldt døde 1664 i en båd på Rhinen.\nVærket Dansk litteraturs historie i fem bind udkom i årene 2006-2009. Teksten ovenfor er kapitlet Den første moderne selvbiografi - Leonora Christina.\nForrige afsnit er Den farlige satire - Jacob Worm\nNæste afsnit er Jammers Minde\n2. maj 2013 , se al aktivitet\nVil du citere denne artikel? Kopier denne tekst og indsæt den i din litteraturliste: Pedersen, Vibeke A.: Den første moderne selvbiografi - Leonora Christina i Dansk litteraturs historie på lex.dk. Hentet fra https://dansklitteraturshistorie.lex.dk/Den_f%C3%B8rste_moderne_selvbiografi_-_Leonora_Christina\nDet Danske Sprog- og Litteraturselskab: opdateret af Jørgen Nørby Jensen (lex.dk) for 29 minutter siden\nkvantitative lempelser: opdateret af Poul Schou (KU) for 32 minutter siden\nkvantitative lempelser: publiceret af Poul Schou (KU) for 34 minutter siden


Josvas Bog, kapitel 4\nFolket optager efter Guds Befaling tolv Stene af Jordanen og oprejser dem til en Ihukommelse, 1-8; Josva oprejser tolv andre Stene midt i Jordanen, Præsterne staa stille i Jordanen, indtil Folket er kommet over, 9-14; Præsterne faa Befaling om at stige op af Jordanen, Vandet kommer i sin Gang igen, 15-19; Josva underviser ydermere Folket om de tolv Stene, som blive oprejste i Gilgal, 20-24.\n4:1Og det skete, der alt Folket var gaaet helt over Jordanen, da sagde Herren til Josva: 4:2Tager eder tolv Mænd af Folket, een Mand af hver Stamme, 4:3og byder dem og siger: Optager eder herfra, midt af Jordanen, tolv Stene fra det Sted, som Præsternes Fødder staa fast paa, og bærer dem over med eder og lader dem blive paa det Sted, hvor I blive denne Nat over. 4:4Da kaldte Josva ad de tolv Mænd, som han havde til Rede af Israels Børn, een Mand af hver Stamme; 4:5og Josva sagde til dem: Gaar over frem foran Herren eders Guds Ark til midt i Jordanen, og opløfter eder hver een Sten paa sin Skulder efter Tallet paa Israels Børns Stammer, 4:6at det skal være et Tegn midt iblandt eder, naar eders Børn herefter spørge og sige: Hvad betyde eder disse Stene? 4:7Og I skulle sige til dem, at Jordanens Vand blev afskaaret for Herrens Pagts Ark; der den gik igennem Jordanen, da blev Jordanens Vand afskaaret; og disse Stene skulle være til en Ihukommelse for Israels Børn evindeligen. 4:8Og Israels Børn gjorde saaledes, som Josva bød, og optoge tolv Stene midt af Jordanen, som Herren havde sagt til Josva, efter Tallet paa Israels Børns Stammer; og de førte dem med sig over til det Sted, hvor de bleve om Natten, og de lode dem blive der.\n4:9Og tolv Stene oprejste Josva midt i Jordanen, nede, hvor Præsterne, som bare Pagtens Ark, havde staaet med deres Fødder, og de ere der indtil denne Dag. 4:10Og Præsterne, som bare Arken, bleve staaende midt i Jordanen, indtil hvert Ord var fuldkommet, som Herren havde budet Josva at tale til Folket, efter alt det, som Mose havde befalet Josva; og Folket skyndte sig og gik over. 4:11Og det skete, der det ganske Folk var gaaet helt over, da kom Herrens Ark og Præsterne over, for Folkets Ansigt. 4:12Og Rubens Børn og Gads Børn og Halvdelen af Manasse Stamme gik over bevæbnede, foran Israels Børns Ansigt, saaledes som Mose havde talet til dem. 4:13Ved fyrretyve Tusinde, bevæbnede til Strid, gik de over for Herrens Ansigt til Krigen paa Jerikos slette Marker. 4:14Paa den Dag gjorde Herren Josva stor for al Israels Øjne; og de frygtede ham, saaledes som de frygtede Mose, alle hans Livs Dage.\n4:15Og Herren sagde til Josva: 4:16Byd Præsterne, som bære Vidnesbyrdets Ark, at de stige op af Jordanen. 4:17Saa bød Josva Præsterne, og sagde: Stiger op af Jordanen! 4:18Og det skete, der Præsterne, som bare Herrens Pagts Ark, stege op midt af Jordanen, saa snart Præsternes Fodsaaler havde betraadt det tørre, da kom Jordanens Vand tilbage til sit Sted og gik som tilforn over alle sine Bredder. 4:19Og Folket steg op af Jordanen paa den tiende Dag i den første Maaned, og de lejrede sig i Gilgal, paa Østgrænsen af Jerikos Landemærke.\n4:20Og de tolv Stene, som de toge af Jordanen, oprejste Josva i Gilgal. 4:21Og han sagde til Israels Børn: Naar eders Børn herefter spørge deres Fædre og sige: Hvad betyde disse Stene? 4:22da skulle I kundgøre eders Børn det og sige: Israel gik paa det tørre igennem denne Jordan, 4:23thi Herren eders Gud udtørrede Jordanens Vande for eders Ansigt, indtil I kom over, ligesom Herren eders Gud gjorde ved det røde Hav, hvilket han udtørrede for vort Ansigt, indtil vi kom over, 4:24at alle Folk paa Jorden Skulle kende Herrens Haand, at den er stærk, at I skulle frygte Herren eders Gud alle Dage.


6 Nye Bitcoin-pengeautomater og hvor de finder dem | Danish.Lamareschale.org\n6 Nye Bitcoin-pengeautomater og hvor de finder dem\nDet har været mindre end syv måneder siden den første BitcoinATMlaunched i en lille café i Vancouver, og i den tid flere virksomheder har optrappet til at give flere maskiner til mønten-sultne masser. Der er nu snesevis af pengeautomater, der er oprettet rundt om i verden, der kan konvertere fiat til Bitcoin eller omvendt, med mere kommer snart. Lad os tage et kig på blot 6 steder, der modtager helt nye maskiner:\nMens spekulation og kontroverser fortsat komplicere Bitcoin officielle status i Kina, er iværksættere flytter fuld fart fremad med planer om at øge vedtagelse. Hongkong, en af de tættest befolkede områder i verden, er nu hjemsted for HK Bitcoin ATM Store placeret inde i Chic Shopping Mall i Mong Kok distrikt.\nEfter sin store åbning den 18. Maj, HK Bitcoin ATM Store er nu åben 24 timer og giver folk med en måde at købe digital valuta, lære om fiat inflation, og endda sende Bitcoin tips til en robot, der vil danse mod betaling.\nAmerikas nabo mod nord viser sig at være grobund for Bitcoin pengeautomater, og den største by i Saskatchewan provinsen har nu sin første maskine, der dispenserer den digitale valuta. Lanceret i begyndelsen af maj med start firma Bitcoin Solutions, blev ATM fremstillet af Ottawa-baserede BitAccess og nu bor inde i kalorier Restaurant på Broadway Avenue.\nMaskinen i Saskatoon er blot det seneste skridt i Bitcoin Solutions' ambitiøs plan for at bringe flere Bitcoin pengeautomater til byer over hele det vestlige Canada.\nDen tredje mest folkerige by i delstaten Down Under er nu vært for en Bit2Bit fremstillede Bitcoin ATM. Maskinen er placeret i Roastery Cafe på Glenelg Street, og lancerede temmelig for nylig på maj 16. Det giver naturligvis tilbagetrækning og salg af Bitcoin, men hvad indstiller denne maskine fra hinanden er, at det også accepterer litecoin og dogecoin.\nRoastery Cafe medejer Bruce Carrall, hvis butik også accepterer Bitcoin til kaffe, håber at gøre opmærksom på sin virksomhed fra lokale digitale valuta entusiaster. ”Der er en masse mennesker, der har ventet på dette,” sagde han. ”Der er Bitcoiniacs der har møder overalt hver uge, og disse grupper er i hastig vækst.”\n4. Glasgow, Skotland\nTeknologi detailhandler CeX for nylig begyndt at acceptere Bitcoin betalinger på sin online website, og nu er det en fysisk ATM oprettet inde i en af sine mursten og mørtel steder. Beliggende i CeX butik på Sauchiehall Street i Glasgow, den Lamassu-producerede maskine i øjeblikket udstyret med en attraktiv 0% gebyr på transaktioner.\nButikken holdt en særlig salgsfremmende begivenhed fra den 13. Maj til den 15. I fejringen af ATM lanceringen, hvor kun Bitcoin kunne bruges som betaling for CEX produkter. Selskabet siger, at det nye ATM er ”vende den skotske high street i en Bitcoin laboratorium.”\n5. Ljubljana, Slovenien\nEnhver, der går til at bo på Tresor Hostel i den slovenske hovedstad vil nu have en chance for at købe Bitcoin på denne ATM, som blev fremstillet og sat op ved lokal virksomhed Bitnik. Maskinen er fyldt op med 16 BTC, der sikrer masser af digital valuta for forbrugerne i den nærmeste fremtid.\nKun omkring 50 virksomheder accepterer i øjeblikket Bitcoin i Slovenien, men Bitnik håber at vende til fordel for cryptocurrency. Ifølge Bitnik direktør Peter Trcek, "Vores næste skridt er at overbevise sælgerne at Bitcoin er en god valuta.”\n6. Johannesburg, Sydafrika\nDen største by i Sydafrika vil blive oprettet med det første Bitcoin ATM på kontinentet i slutningen af maj, takket være opstart ZABitcoinATM og producent Lamassu. Mens den præcise placering stadig er under udarbejdelse, forventes at maskinen skal placeres i en restaurant eller café. En ATM i Sydafrika vil sandsynligvis hjælpe Bitcoin gøre indhug med den store remittance markedet i det pågældende land.\nZABitcoinATM har også bebudet en anden maskine, der vil blive oprettet i Cape Town, Sydafrika i slutningen af juni.\nBitcoin kunne være her i 100 år, men det er mere sandsynligt, at helt falde sammen, siger nobelpristageren - CNBC\nBitcoin underviser libertarians alt, hvad de ikke ved om økonomi - The Washington Post\nHvordan er Bitcoin Start Up Scene i Afrika?\nAshton Kutcher er den nyeste Bitcoin addict (og han investerer sine dollars!)\nBitcoin: Fransk økonom forudser dag for regning - Irish Times\nBitcoin Basics Forklaret: ABCs af BTC\nHvad er en Bitcoin Private Key, hvordan man bruger det, hold det sikkert!


De 10 bedste hoteller med swimmingpool i Alberese\nBedste hoteller med swimmingpool i Alberese, Italien\nHoteller med swimmingpool i Alberese\nNr. 1 af 40 overnatningssteder i Alberese med bedste værdi for pengene\nNr. 2 af 40 overnatningssteder i Alberese med bedste værdi for pengene\nNr. 3 af 40 overnatningssteder i Alberese med bedste værdi for pengene\nNr. 4 af 40 overnatningssteder i Alberese med bedste værdi for pengene\nNr. 5 af 40 overnatningssteder i Alberese med bedste værdi for pengene\nNr. 6 af 40 overnatningssteder i Alberese med bedste værdi for pengene\nNr. 7 af 40 overnatningssteder i Alberese med bedste værdi for pengene\nNr. 8 af 40 overnatningssteder i Alberese med bedste værdi for pengene\nNr. 9 af 40 overnatningssteder i Alberese med bedste værdi for pengene\nNr. 10 af 40 overnatningssteder i Alberese med bedste værdi for pengene\nNr. 11 af 40 overnatningssteder i Alberese med bedste værdi for pengene


Beskatningstidspunkt for Restricted Stock Units - Skat.dk\nSkatterådet bekræfter, at Restricted Stock Units, der vester løbende over en fireårig periode, først retserhverves på de aftalte vestingtidspunkter. Aftalen indeholder en såkaldt livsbetingelse samt en betingelse om ansættelse på vestingtidspunktet.\nDen Juridiske Vejledning 2013-3, C.A.5.17.1\nKan Skatterådet bekræfte, at retserhvervelsen af RSU'er, der vester løbende over en fireårig periode, først anses for indtrådt på de aftalte vestingtidspunkter?\nI forbindelse med at Selskabet blev opkøbt er visse medarbejdere blevet tilbudt deltagelse i en global Restricted Stock Unit Plan.\nMedarbejderne omfattet af programmet modtog et antal RSU'er. Antallet af tildelte RSU'er er forskelligt for den enkelte medarbejder, og tildelingen foregik vederlagsfrit for medarbejderne.\nRSU'erne vester efter følgende model:\nDe første 15 pct. af RSU'erne vester eller modnes ved begyndelsen af det førstkommende "fastsatte" kvartal 1 år efter "Overdragelsesdagen". At kvartalet er "fastsat" betyder konkret, at kvartalet ikke følger årskvartalerne. De næste 35 pct. af RSU'erne vester ved begyndelsen af det førstkommende "fastsatte" kvartal, 2 år efter Overdragelsesdagen, og de resterende 50 pct. af RSU'erne vester med lige store andele ved begyndelsen af hvert af de 8 "fastsatte" kvartaler, der følger herefter (dvs. de 8 kvartaler, der ligger efter 2 år og et kvartal efter Overdragelsesdagen).\nI praksis betyder det ifølge det oplyste, at RSU'erne vester på følgende tidspunkter:\n1. august 2014: 15 pct. af RSU'erne vester\n35 pct. af RSU'erne vester\n1. november 2015: 6,25 pct. af RSU'erne vester\n6,25 pct. af RSU'erne vester\n1. maj 2016: 6,25 pct. af RSU'erne vester\n6,25pct. af RSU'erne vester\n1. november 2016: 6,25 pct. af RSU'erne vester\n1. maj 2017:\n1. august 2017: 6,25 pct. af RSU'erne vester\nNår RSU'erne vester, ombyttes de til aktier uden betaling for medarbejderne. Ombytningen sker så hurtigt, det er praktisk muligt efter vestingen og senest 15. marts i året efter det år, hvor vestingen sker. Der kan ikke kontantafregnes.\nRSU'erne kan ikke overdrages, pantsættes eller gøres til genstand for udlæg, dog kan de overdrages efter testamente eller som følge af arvereglerne i tilfælde af medarbejderens død. Det fremgår dog af RSU-aftalen punkt 2 (c), at retten til at ombytte RSU'erne til aktier bortfalder, hvis vesting ikke er indtruffet ved dødsfaldet.\nHvis ansættelsesforholdet ophører som følge af egen opsigelse af ansættelsesforholdet, ombyttes medarbejderens tildelte RSU'er ikke til aktier. Dog kan RSU'er, hvor vesting er indtrådt inden ansættelsesforholdets ophør, blive ombyttet indtil fratrædelsestidspunktet.\nHvis ansættelsesforholdet ophører som følge af a) arbejdsgivers opsigelse af ansættelsesforholdet, og opsigelsen ikke skyldes medarbejderens misligholdelse, b) fratræden pga. alder/pension eller c) på grund af arbejdsgiverens grove misligholdelse, bevarer medarbejderen sin ret til at ombytte samtlige tildelte RSU'er til aktier, uanset om vestingtidspunktet er indtrådt eller ej.\nHvis ansættelsesforholdet ophører som følge af arbejdsgivers opsigelse af ansættelsesforholdet, og opsigelsen skyldes medarbejderens misligholdelse eller berettiget bortvisning, bortfalder medarbejderens ret til at ombytte tildelte RSU'er til aktier. Dog kan RSU'er, hvor vesting er indtrådt inden ansættelsesforholdets ophør, ombyttes indtil fratrædelsestidspunktet.\nBortfalder ikke-vestede RSU'er, sker dette uden kompensation.\nVi ønsker at få klarlagt, hvornår RSU'erne retserhverves, idet retserhvervelsen er afgørende for, hvornår medarbejderne beskattes. Det er vores vurdering, at RSU'erne først retserhverves, når RSU'erne vester, og at beskatning derfor finder sted i takt hermed og ikke allerede ved tildelingen af RSU'erne.\nFørst og fremmest kan det konstateres, at betingelserne for ombytte RSU'erne er de samme i hele perioden, hvor programmet løber. Det følger af tidligere praksis, at dette taler for, at aftalekomplekset og dermed retserhvervelsen for samtlige tildelte RSU'er skal vurderes samlet. Der henvises til SKM2010.542.SR.\nIfølge RSU-aftalen punkt 2 (c) indeholder aftalen en livsbetingelse, idet retten til aktier ved dødsfald kun opretholdes, såfremt medarbejderen er i live på vesting tidspunktet. Denne livsbetingelse taler i sig selv for, at der er tale om en suspensiv betingelse, der udskyder retserhvervelsen til vestingen, jf. Juridisk Vejledning 2013-2, afsnit C.A.5.17.4.4.\nDet fremgår endvidere af RSU-aftalen og arbejdsgivererklæringen, at RSU'erne kun kan ombyttes, hvis medarbejderne fortsat er ansat på vestingtidspunktet. Der gælder følgende vilkår for ombytning af RSU'erne i forbindelse med fratrædelse:\nHvis medarbejderen opsiger sin stilling, mistes retten til at ombytte tildelte RSU'er, idet RSU'er, hvor vesting er indtrådt før ansættelsesforholdet ophører, dog kan ombyttes indtil fratrædelsestidspunktet\nHvis medarbejderen opsiges, og det ikke skyldes misligholdelse fra dennes side, bevares de tildelte RSU'er, uanset om vesting er indtrådt inden fratræden\nHvis medarbejderen opsiges på grund af misligholdelse fra dennes side, bortfalder RSU'erne, idet RSU'er, hvor vesting er indtrådt før ansættelsesforholdet ophører, dog kan ombyttes indtil fratrædelsestidspunktet\nBetingelserne vedrørende ombytning af RSU'erne viser, at der hersker reel usikkerhed om, hvorvidt medarbejderne rent faktisk får aktierne på et tidspunkt. Betingelserne anses således for at være suspensive betingelser, der udskyder beskatningstidspunktet, også selvom nogle RSU'er vester tidligere end tre år efter modtagelsen. I afgørelsen SKM2010.542.SR vestede aktieoptionerne successivt over en fire års periode, og 62,5 pct. vestede før der var gået tre år, hvilket stort set svarer til situationen i nærværende anmodning, hvor 68,75 pct. vester, før der er gået tre år. Her konstaterede SKAT, at der ikke skulle skelnes mellem optioner, der vester inden der er forløbet tre år fra aftaletidspunktet, og optioner der vester, når der er forløbet tre år eller mere efter aftaletidspunktet. Retserhvervelsestidspunktet blev derfor udskudt til vestingtidspunktet for alle optionerne.\nDet følger af Skatterådets praksis, at en medarbejders frivillige opsigelse ikke nødvendigvis er undergivet vedkommendes fuldstændige egen fri råden. Desuden strækker aftalerne sig ud over 3 år, hvilket medfører, at det tidsmæssige perspektiv ligeledes underbygger denne usikkerhed. Dette er i tråd med afgørelsen SKM 2010.542.SR.\nDertil kommer den opblødning af praksis, som er foretaget med afgørelsen SKM2013.224.SR. Under spørgsmål 3 blev der spurgt til retserhvervelsestidspunktet for aktieoptioner, der tildeltes løbende over en treårig periode med 1/36 pr. måned. Aktieoptionerne kunne tidligst udnyttes til køb af aktier i marts måned i det tredje år efter tildelingen. Aktieoptionerne kunne ikke overdrages mv. med undtagelse af succession ved dødsfald, og retten til ikke-tildelte aktieoptioner bortfaldt ved opsigelse af ansættelsesforholdet. Forholdene og programmet er sammenlignelige med faktum i nærværende sag. I afgørelsen fastslog Skatterådet, at der ikke længere eksisterer en såkaldt "3-års regel", som tilsiger, at alene ordninger med krav om fortsat ansættelse af en længde på fulde tre år eller mere, medfører udskudt retserhvervelse til ansættelsesbetingelsen kan konstateres op-fyldt. Også kortere perioder kan begrunde en reel usikkerhed om, hvorvidt aftalen bliver gennemført. På den baggrund er det ikke afgørende for vurderingen af retserhvervelsen, at nogle af RSU'erne vester inden, der er gået tre år fra tildelingen.\nMed henvisning til Skatterådets udtalelser i SKM2013.224.SR, hvorefter der ikke eksisterer en såkaldt 3 årsregel, og at der i den konkrete sag er uvished om, hvorvidt medarbejderne reelt vil modtage aktierne pga. den indsatte livsbetingelse, krav om fortsat ansættelse, og da der er en vis tidsmæssig forskydning mellem tildeling og vesting på op til 4 år, er der således grundlag for at anerkende, at retserhvervelsen og dermed beskatningen først sker, når de enkelte RSU'er vester.\nPå baggrund af ovenstående gennemgang er det vores opfattelse, at spørgsmål 1 skal besvares bekræftende.\nDet ønskes bekræftet, at retserhvervelsen af RSU'er, der vester løbende over en fireårig periode, først anses for indtrådt på de aftalte vestingtidspunkter.\nStatsskatteloven (lov nr. 149 af 10/4 1922) § 4 c\nStatsskatteloven § 4 fastlægger retserhvervelsesprincippet og udgør hjemlen til beskatning af løn, honorarer og naturalier:\nLigningsloven (lbkg. nr. 405 af 22. april 2013) § 16\nBestemmelsen vedrører bl.a. den skattemæssige behandling af tildeling af aktier i et ansættelses- eller honorarlignende forhold:\nSkatterådet bekræfter, at medarbejderne i en Restricted Performance Share ordning beskattes af 50 pct. af Restricted Performance Shares i februar 2016, og 50 pct. af Restricted Performance Shares i februar 2018.\nDen endelige tildeling af aktier med henholdsvis 50 pct. i februar 2016 og 50 pct. i februar 2018 er betinget af, at medarbejderne ikke opsiger deres stilling i tiden mellem tildeling af Restricted Performance Shares og aktietildelingstidspunkterne i februar 2016 og februar 2018.\nSKM2009.749.SKAT Ophævelse af 15 pct.'s reglen i ligningslovens § 7 H, stk. 2, nr. 2, litra b - Styresignal, punkt 1.2:\n"1.2 Betingelser i aktielønsaftaler omfattet af LL § 7 H\nDen endelige tildeling af aktier sker successivt på vestingtidspunkterne for RSUerne. Aktietildelingerne er betinget af, at medarbejderne ikke opsiger deres stilling i tiden mellem tildeling af RSUer og vestingtidspunkterne. Herudover er retten til aktier betinget af, at medarbejderen er i live på vestingtidspunkterne.\nDet følger af Skatterådets seneste praksis, at medarbejderens frivillige opsigelse ikke nødvendigvis er undergivet vedkommendes fuldstændige egen fri råden. Herunder lægges der tillige vægt på det tidsmæssige perspektiv. I SM2013.154.SR går der 1 år og 10 måneder efter opfyldelse af performancemål, før de første 50% af aktierne tildeles. For så vidt angår de resterende 50 pct. går der 3 år og 10 måneder fra opfyldelse af performancemålene til aktierne tildeles. Det er en betingelse for aktietildelingerne, at medarbejderen ikke har opsagt sin stilling i perioden. Skatterådet bekræfter, at retserhvervelsen af aktierne er udskudt til det kan konstateres, at ansættelsesbetingelsen er opfyldt.\nMed henvisning til de aftalte betingelser for ombytning af RSUer til aktier er det SKATs vurdering, at der hersker reel usikkerhed om, hvorvidt medarbejderne rent faktisk modtager aktierne på vestingtidspunkterne. Retserhvervelsen og dermed beskatningen sker, når de enkelte RSU'er vester.


Sådan skriver du en psykologisk rapport korrekt, i 11 trin - yes, therapy helps!\nPå et tidspunkt i hele vores liv er vi sandsynligvis nødt til at forberede eller modtage en form for rapport, det være sig på et personligt eller arbejdsniveau. Uanset om det er at analysere tilstanden af en enhed, objekt eller specifik situation eller dens udvikling over tid som om det er at retfærdiggøre en bestemt handling eller behovet for det eller at vurdere tilstedeværelsen af ændringer deraf, vil vi i mange tilfælde have at redegøre for dem for at informere andre om vores aktivitet eller hvad der er sket.\nPsykologiområdet er ikke en undtagelse, især i klinikken: Vi skal skrive en rapport fra hver patient eller klient, som vi har, hvori vi detaljerer deres data, problemer, resultater af evalueringer, behandlinger eller interventioner, der anvendes og resultater. Men at skrive en rapport korrekt kan ikke være så let som det ser ud til. I denne artikel skal vi observere en række trin for at besvare spørgsmålet om hvordan man laver en psykologisk rapport .\nMåske er du interesseret: "Klinisk psykologi: definition og funktioner hos klinisk psykolog"\n11 trin til at skrive en psykologisk rapport\nAt skrive en rapport i den kliniske indstilling kan virke let, men det skal tages i betragtning, at det skal afspejle hele elementet, personen eller situationen, der skal analyseres på en måde, der er forståelig. Nedenfor er en række trin for at tage hensyn til at gøre det korrekt. Fokus på den psykologiske rapport og især klinikeren .\n1. Vær klar over den type rapport du gør, for hvad og om hvad / hvem du gør\nSelvom det kan synes indlysende, er det første skridt til at udarbejde en rapport korrekt at vide, hvad vi udfører, typen af rapport og de data, som vi vil reflektere over det. Dette vil gøre det muligt at strukturere oplysningerne på en eller anden måde, og at de mest relevante data for sagen klart afspejles.\nEt vigtigt foreløbigt skridt til at skrive en rapport, i hvert fald når det er gjort med respekt for en person, er samtykke fra personen. Det skal fremgå af rapporten, som personen er klar over, at de indsamler data fra hende med et bestemt formål, er nødvendigt hans underskrift og / eller aftale for det. Dette samtykke afspejles sædvanligvis i den sidste del af den psykologiske rapport.\n3. Indsamle og strukturere oplysningerne\nEn rapport starter ikke fra bunden: det er nødvendigt for det første indsamle data om emnet eller situationen for at analysere eller beskrive , opmærksom på så mange detaljer som muligt.\nDe oplysninger, som vi vil skrive ned, hjælper os senere til at skrive rapporten. Vi skal også være klare over den struktur, som rapporten vil følge, som vil variere i overensstemmelse med det mål, den har. De følgende fire trin henvises faktisk til den pågældende struktur.\n4. Først de grundlæggende data\nFor at skrive en rapport skal vi som sagt have en stor mængde data, så vi på en måde kan forstå strukturer på forskellige områder. I en psykologisk rapport tages der først hensyn til patientens eller klientens grundlæggende demografiske data, hvem der anmelder rapporten og / eller dens mål, en kort beskrivelse af, hvad der sker med ham og at det er kommet til os, dataene fra centret og den professionelle, der deltager eller udarbejder rapporten.\n5. Sagsvurderingsprocessen: test og resultater\nEfter de mest grundlæggende data er det nødvendigt at gå i detaljer ved først at vise de oplysninger, der er udtaget fra den oprindelige evaluering. Hver af de udførte prøver og interventioner skal medtages og kan tilføjes en begrundelse for, hvorfor de pågældende er blevet valgt .\nDerefter vil resultaterne fra denne evaluering blive afspejlet (herunder diagnosen, hvis der er en), der viser de konkrete data, der er opnået. Disse oplysninger kan opdeles i flere underafsnit (for eksempel intellektuel kapacitet, personlighed, socialisering osv.), Men de må tillade at danne et integreret billede af den pågældende sag. I tilfælde af klinisk praksis skal vi tage højde for ikke blot det aktuelle problem, der skal behandles, men også også antecedents, konsekvenser af problemet, modulerende variabler der kan forstyrre eller opretholde et problem, og hvordan alle disse faktorer er relateret til hinanden.\n6. Reflekterer målene og interventionsforslaget\nEfter vurderingen af sagen skal det afspejles, hvis der er foretaget nogen form for handling eller indgreb. Hvis vi står over for en psykologisk rapport, er det nødvendigt at reflektere de mål, der foreslås at nå med en mulig intervention, der forhandles med patienten eller klienten. I et andet afsnit Den interventionsplan, der blev fulgt under sagen, vil blive beskrevet detaljeret .\n7.Resultater og overvågning af interventionen\nRapporten skal indeholde de forskellige praksis og handlinger udført af den person, der udsteder det, samt resultaterne af den pågældende intervention. Du skal også registrere mulige ændringer, der skal udføres.\nDet er meget vigtigt at reflektere udviklingen af emnet eller situationen, såvel som de test og psykologiske vurderingsmetoder, der måtte have været udført at vurdere det i tilfælde af ansøgning. Det vil blive evalueret, hvis behandlingen har været effektiv eller ej, og hvis der er behov for at følge det eller ændre det. Også hvis du forlader, eller hvis der henvises.\n8. Det skal være forståeligt og nyttigt for læseren\nNår der skrives en rapport, er det vigtigt at tage højde for, at det er gjort, så andre mennesker eller den samme professionelle på forskellige tidspunkter kan forstå, hvad der skete og udføres i hele processen, der afspejles. Den offentlighed, som den er rettet til, bør tages i betragtning: Det er ikke det samme at lave en rapport, der er fyldt med tekniske aspekter, som kun en anden fagmand i sektoren kan forstå, for eksempel at forberede den eller levere det eller returnere patienten / klienten til det, der skete.\nVi skal bruge et klart og præcist sprog, som er hensigtsmæssigt og forståeligt for den objektive læseren af rapporten.\n9. Vær objektiv\nI en psykologisk rapport skal forekomme kontraherede data , at en anden person kunne replikere gennem de samme procedurer, der blev udført. Det skal derfor baseres på, hvad der blev afspejlet af klienten og de udførte tests og ikke transkriberer personlige meninger eller afledninger. Resultaterne af rapporten bør replikeres af andre fagfolk til at anvende de samme metoder.\nPå samme måde bør inddragelsen af værdidomme (både negative og positive), der forurener dataene eller holdningen til den person, der læser rapporten (om det emne, der skriver det, en anden professionel eller patienten / klienten) bør undgås i forhold til sagen .\n10. afspejler det væsentlige\nNår vi skriver en rapport, skal vi huske på, at det handler om en tekst, hvori vi opsummerer de data, vi opnår : Det er ikke en fuldstændig transkription af hver udført interaktion.\nVi skal fokusere på de mest relevante aspekter, ikke afspejler unødvendige oplysninger, men kun de elementer, der er nødvendige for at evaluere sagen og dens udvikling.\n11. Forbereder rapportens afkast\nSkønt rapportens skrivning kan være afsluttet, er det meget vigtigt at tage ikke kun hensyn til dataene, men hvordan de vil blive afspejlet eller udtrykt. Det er muligt, at klienten eller patienten ikke får anmode rapporten skriftligt , men du bør altid gøre mindst en mundtlig afkast af det. Og denne retur er af stor betydning, da det kan have en direkte virkning på patienten eller klienten.\nHvordan det forklares kan være som eller mere vigtigt end den forklarede ting: det er ikke det samme for eksempel at frigive til nogen på punkt-blinde, der lider en lidelse, at hvis det forklares af forståelig form, taktfuldt og uden at generere stigmatisering . Du bør også give plads til emnet til at udtrykke tvivl, så de kan løses.\nDet skal tages i betragtning, at rapporten er færdiggjort, uanset om det er fordi den pågældende hændelse, problem eller lidelse er blevet løst, eller hvis der henvises til en anden professionel, der fortsætter med at arbejde med sagen.\nNat angst: årsager og 10 nøgler til at overvinde det\nDe 5 faser af stress (og hvordan man kæmper dem)\nAspergers syndrom: 10 tegn til at identificere denne lidelse


Hvordan man opbygger et moderne videnskabs laboratorium - Nyheder - Guangzhou Boka Lab System Tech Co., Ltd\nHvordan man opbygger et moderne videnskabs laboratorium\n1. Klassificering af fysiske og kemiske testlaboratorier\nLaboratoriet er generelt opdelt i tre typer: skolelaboratoriet, virksomhedslaboratoriet og forskningslaboratoriet. Skolens laboratorium er et undervisningssted for studerende til at udføre eksperimenter som analytisk kemi eller et forskningslaboratorium med videnskabelige forskningsydelser til skoleforskning. Virksomhedslaboratoriet er ansvarlig for analysen af de færdige produkter, halvfabrikata, råmaterialer, kalibrering af løsningskonfigurationen eller forskning og forbedring af analysemetoderne (sidstnævnte er generelt ansvaret for virksomhedens forskningskontor ). Forskningsinstitutlaboratorierne udfører hovedsageligt forskningsopgaver for videnskabelige forskningsbyrder eller forskning i kemisk analyse.\n2, laboratoriedesign principper\nLaboratoriet skal have tilstrækkelig plads til at dække behovene i hvert forsøg. Hver type analyse skal have separate, passende områder med fysiske opdelinger mellem områderne. Laboratoriets layout og køb af instrumentet skal være i overensstemmelse med de faktiske inspektionsopgaver. Laboratoriet skal holdes væk fra støv, røg, støj og kilder til vibrationer efter behov. Laboratoriet bør ikke bygges nær trafikruter, kedelrum, maskinrum og produktionsværksteder. For at sikre gode vejrforhold bør det generelt være nord-syd. Laboratoriet skal være brandsikkert, bygningsmaterialerne bør ikke være let at brænde, vinduerne skal være støvtætte, indendørsbelysningen skal være god, og dørene skal åbnes udad.\n1. Funktionsområdet i laboratoriet er klart opstillet, layoutet i laboratoriet er rimeligt, operationen er sikker, praktisk og kan undgå forurening, som kan opfylde arbejdets behov og sikre, at testresultaterne ikke forstyrres. F.eks. Er det fysiske og kemiske laboratorium tæt på det fysiske og kemiske udstyrsrum, bakterierummet er tæt på de anvendte instrumenter og udstyr, og et separat destilleret vandkammer er installeret (for at undgå forurening af det producerede destilleret vand) skabsrum og opbevaringsrum (tillæg: opbevaringsrummet bruges til at opbevare en lille mængde nylige ikke-udløbne stoffer, der ikke anvendes. skal have funktioner til at forhindre brand, fugt, høj temperatur, direkte sollys osv. Opbevaringsrummet skal være mod nord, tørt og godt ventileret, dørene og vinduerne skal være stærke, vinduerne skal være høje vinduer, og dørene og vinduerne skal have solskærm. Åbn udad.).\n2. Alle laboratoriebænke, bordborde, redskabsskabe, medicinskabe og gashylder behandles af det professionelle laboratorieplanlægnings- og designinstitut, komplette produktionssæt, installation på stedet, i overensstemmelse med kravene i forskellige tekniske indikatorer, mere standardiseret , mere brugt. Sikker og bekvem, det giver folk et mere pænt og smukt udseende.\n3. Laboratoriet skal oprette separate vandforsynings- og afløbssystemer for at undgå forurening eller forurener det omgivende miljø. Laboratorieudstødningen koncentreres så meget som muligt og udledes derefter til den øvre luft eller den nedre vandkanal (efter korrekt behandling) for at reducere forureningen til det omgivende miljø.\n4. Miljøet i laboratoriet og de anvendte udsmykningsmaterialer skal opfylde miljøbeskyttelses- og laboratoriemiljøkravene for at sikre, at menneskers sundhed og eksperimentelle resultater ikke påvirkes.\n5, laboratorieventilation, belysning, temperatur, fugtighed, renlighed mv skal opfylde laboratoriets miljøkrav, laboratoriet skal give folk et rent, smukt og behageligt udseende. (Tillæg: Der er generelt 3 typer af ventilationsanlæg, som er opdelt i fuld rumventilation, delvis udstødningshætte og gashætte. Hele rummet er ventileret med udstødningsventilator eller ventilationsaksel, og antallet af luftforandringer er 5 gange / time Lokal udstødningshætte er generelt installeret. Over de skadelige gasser, der frembringes af store instrumenter, er affaldsbeholderen en slags lokal udstødningsanordning med varmekilde, gaskilde, vandkilde, belysning etc. Ventilatoren er generelt installeret på det øverste lag , og udstødningsrøret er over 2m over taget. Generelt placeret på et sted hvor luftstrømmen er lille, er det ikke egnet til at være tæt på døre og vinduer.)\n6. De dekorationsmaterialer, der anvendes i laboratoriet, skal være fremstillet af miljøvenlige materialer (de nødvendige prøver skal udføres i overensstemmelse med de særlige forhold) for at undgå indblanding i forsøgsresultaterne som følge af miljøforurening forårsaget af ukorrekt udvælgelse af materialer.\n7. Alle bordplader, der anvendes i eksperimentet, er lavet af avancerede materialer for at sikre syre, alkali og anden væskekorrosionsbestandighed. Samtidig er det brandsikkert, vandtæt og let at rengøre.\nEt par af: Et lille forslag fra laboratoriets samlede rumlige layout\nNæste: Hvordan vælger man anti-statiske bordplader til laboratoriebrug?


FN’s Verdensmål | Copenhagen Dome\nOm / FN’s Verdensmål\nVi arbejder aktivt for, at udsatte grupper af mennesker inkluderes på arbejdsmarkedet. Det sker ved en ”Collective Impact”-tilgang, som handler om, at komplekse sociale problemer kun kan løses i forpligtende offentlige og private partnerskaber med fælles mål.\nCopenhagen Dome – Videnscenter for Socialøkonomi bidrager direkte eller indirekte til en lang række af FN’s 17 Verdensmål, og vores aktiviteter retter sig særligt mod:\nVi arbejder for et rummeligt arbejdsmarked, hvor også udsatte mennesker har en plads i arbejdsfællessskabet. Flere og større socialøkonomiske virksomheder betyder flere jobs til udsatte mennesker. De socialøkonomiske virksomheder hjælper dem også videre til beskæftigelse i ordinære virksomheder.\nSocialøkonomiske virksomheder kan bidrage til at skabe liv og kulturmøder i udsatte bolig- og lokalområder. Der kan i områderne etableres små virksomheder og caféer, som ikke ville kunne løbe rundt som en almindelig virksomhed. De bidrager til aktiviteter, der bringer mennesker sammen og forøger dermed den sociale kapital i samfundet.\nSocialøkonomiske virksomheder har potentiale til at gå forrest i forhold til bæredygtighed, for eksempel ved at prioritere økologi, bæredygtig materialeanvendelse, ordentlige arbejdsforhold, genbrug og ved at mindske madspild.\nSocialøkonomiske virksomheder løser bedst opgaver i partnerskaber. Det gælder fx partnerskaber med det offentlige i forhold til at hjælpe udsatte mennesker ind i arbejdsfællesskaber med jobtræning og virksomhedspraktik. Partnerskaber kan også indgås med private virksomheder med henblik på at skaffe varige jobs til udsatte mennesker. Partnerskaber med både offentlige og private interessenter er også relevante i forhold til salg af socialøkonomisk producerede varer.


Industriel Varme Sealer (ved Valdamark Ltd)\nIndustriel Varme Sealer - Produkt\nDette industriel varme sealer er en manuel maskine, der er egnet til både PE film og tynde laminat materialer. Vi anbefaler, at denne enhed for materiale, der er mellem 20 og 150 mikrometer.Fangernes selve maskinen består af et hus, for der indeholder de elektriske komponenter. På toppen af denne bolig er PTFE-tape, som indeholder de medleverede le\nDette industriel varme sealer er en manuel maskine, der er egnet til både PE film og tynde laminat materialer. Vi anbefaler, at denne enhed for materiale, der er mellem 20 og 150 mikrometer.Fangernes selve maskinen består af et hus, for der indeholder de elektriske komponenter. På toppen af denne bolig er PTFE-tape, som indeholder de medleverede ledning.Når der trykkes på den øverste bjælke for helt ned forsegling wire vil varme og forsegle film.Nedenunder maskinen er silikone trykke på gummi, som grundig lukningen af den øverste bar, når forsegling.Ved hjælp af den skærende kniv, kan du derefter klippe filmen til størrelsen.Efter pre-sæt forsegling tid den varme tråd vil stoppe varme. Efter dette segl bar bør holdes trykket ned for en kort periode, før du åbner det øverste bar og give segl nogle køling tid.Filmen taske er nu lukket og lukkede.\nInstruktioner for at drive den industrielle varme sealer 235mm 320mm 420mm 620mmSealing af film bagsPerform dette til tætning af poly bagsPosition en film bag på pakningen bar sørg for, at materialet helt dækker den øverste PTFE.Komprimere den øverste bjælke ned.Det røde lys tændes. Hold toppen lukkede for et par sekunder, efter at lyset er slukket. Dette gør det muligt for tætning for at indstille og køle ned.Når afkølet flytte den øverste bjælke op igen.Fjern filmen, taske fra seal bar.Cyklussen er færdig, og du kan nu gøre dit næste sæl.Når den ikke er i brug, fjern stikket fra stikkontakten.Du kan indstille forsegling gang fra kontrolpanelet. Standard indstillingen er 2, men du kan justere denne hele vejen op til 10. Prøv en test tætning første til at etablere den rette temperatur.Vedligeholdelse for industriel varme sealer 235mm 320mm 420mm 620mmPerform vedligeholdelse kun autoriseret personale.Tag altid stikket ud af stikkontakten, når du udfører noget arbejde.Når rengøring brug ikke vand, opløsningsmiddel, slibende eller ætsende stoffer.For alle detaljer om vedligeholdelse tidsplan henvises til den brugsanvisning, der følger med enheden.Bemærk – roll flux holder og arbejde bordet sælges separat. Klik her for at se resten af vores udvalg af


Fransk politi efterlyser to nye personer – Ekstra Bladet\nFredag d. 9. jan. 2015 - kl. 14:53\nFransk politi efterlyser to nye personer\nEn mand og kvinde efterlyses i forbindelse med drabet på en kvindelig betjent torsdag i Paris\nDen 32-årige Amedy Coulibaly (tv.) og 26-årige Hayat Boumeddiene (th.) efterlyses af fransk politi.\nAf: Thea Pedersen , Michael Bo Mortensen\nFransk politi har netop frigivet to billeder af en mand og kvinde, som forbindes til drabet på en kvindelig betjent i går i Paris.\nDet drejer sig om den 26-årige kvinde Hayat Boumeddiene og den 32-årige Amedy Coulibaly.\nKrimi Politiet afviser dødsofre i ny gidseltagning i Paris\nI efterlysningen skriver politiet følgende:\n- Vi beder alle, der har informationer om, hvor de to personer på billederne befinder sig, om at kontakte politiet på følgende nr: 0805 02 17 17\n- Disse personer betragtes som bevæbnede og farlige og indgår i efterforskningen om drabet og terrorhandlingen den 8. januar 2015 på Avenue Pierre Brossolette i Montrouge.\nTerror Ekstra Bladets reporter: - Det er en spøgelsesby\nTerror Forretningsmand: - Jeg mødte en af terroristerne og gav ham hånden\nNetop nu foregår der udover gidseltagningen i den lille by Dammartin-en-Goele, hvor de to formodede terrorister Cherif Kouachi og Said Kouachi har forskanset sig på et trykkeri, også en gidselsituation i et supermarked i Paris.\nI sidstnævnte gidseltagning meldte nyhedsbureauet afp først ud, at der var to personer dræbt, men det har politiet ifølge Le Monde afkræftet.\nIfølge selvsamme Le Monde er det den efterlyste Amedy Coulibaly, der er hovedmistænkt for drabet torsdag morgen på den kvindelige politibetjent, og det er angiveligt ham, der nu står bag gidseltagningen i supermarkedet i det østlige Paris.\nDet er dog ikke oplysninger, som er blevet bekræftet fra myndighedernes side.\nLe Monde skriver også, at de to efterlyste tidligere har været kærester. Avisen mener således at vide, at de boede sammen i 2010.\nHvilken rolle kvinden helt præcist har i forhold til drabet på den kvindelige betjent torsdag vides ikke.\nIfølge France Info er det ikke første gang, at Amedy Coulibaly er i politiets søgelys. Han er således tidligere dømt for blandt andet terror, skriver det franske medie.\nKrimi Politiet i telefonisk kontakt med formodede terrorister\nFlere franske medier fortæller samtidig, at der er en forbindelse mellem mindst en af Kouachi-brødrene og Amedy Coulibaly.\nHan skulle angiveligt have hjulpet med at få sendt unge fra Frankrig til Irak som hellige krigere, ligesom den ene bror Chérif Kouachi tidligere er blevet dømt for.


Samsungs strømsparefunktion slukker for danske varsler om storm og giftig røg | Version2\nSamsungs strømsparefunktion slukker for danske varsler om storm og giftig røg\nBeredskabsstyrelsens app Mobilvarsling kan advare om ulykker og katastrofer, men på Samsung-telefoner kan meddelelserne udeblive for at spare på batteriet.\nJesper Stein Sandal@jespersandal Tirsdag, 13. september 2016 - 6:28 11\nApp'en Mobilvarsling skal give advarsler om katastrofer, farligt vejr og trafikforhold, men hvis man har en telefon fra Samsung, så er det ikke sikkert, at advarslerne dukker op på skærmen.\nSamsung har nemlig implementeret en funktion, der skal spare på batteriet, og det betyder, at der bliver slukket for en app, der ikke er blevet åbnet i tre dage. Vel at mærke helt slukket. Normalt er det muligt for udviklerne at lade en lille del køre, der lytter efter opdateringer, der skal udløse en push-notifikation til brugeren.\nDet rammer Mobilvarsling, fordi det er en app, de færreste åbner flere gange om ugen. Dermed er app'en altså heller ikke i stand til at give lyd fra sig, hvis der er en varsling om giftig røg i lokalområdet.\n»Selvom en enkelt apps strømforbrug er nok så begrænset, så bliver vi ramt af det. Vi er oppe mod behovet for at spare så meget som muligt på strømmen på telefonen generelt, og så går det både ud over vores push med potentielt livsvigtige advarsler og kusine Emmas 'snap' af sin kat,« siger kommunikationschef Thomas Dybro Lundorf fra Beredskabsstyrelsen til Version2.\nBrugerne tænker ikke over automatisk frakobling\nFunktionen er en del af Samsungs Smart Manager, som i standardindstillingen lukker ned for, at apps kan køre mere end tre dage i baggrunden. Det er muligt at ændre indstillingerne for hver enkelt app, men det kræver, at brugeren går ind og gør det manuelt.\n»Omkring en fjerdedel af danskerne er Samsung-brugere. En betydelig del af dem vil nok ikke tænke over, at man skal slå app-optimeringen fra manuelt for at kunne modtage push-beskeder fra Mobilvarsling,« siger Thomas Dybro Lundorf.\nMobilvarsling er udviklet af Nodes for Beredskabsstyrelsen, DMI, Vejdirektoratet og Rigspolitiet, og der er lige nu ingen elegante løsninger til at undgå, at brugerne selv skal ændre indstillingerne.\n»Vi tror, at de fleste brugere, der anvender Samsungs Smart Manager, ved, at dette er konsekvensen, men man kunne i teorien prøve at detektere, hvilken device app'en kører på, og hvis det er én af de ramte, så kunne man vise brugerne en guide til, hvordan man slår det fra. Men når vi ikke ved, om indstillingen er slået til eller ej, så risikerer vi at give brugeren en halvdårlig oplevelse,« siger managing partner Andreas Rasmussen fra Nodes til Version2.\nAndroid har siden Android 6.0, Marshmallow, haft strømsparefunktionen Doze, som giver udviklerne mulighed for stadigvæk at kunne få notifikationer igennem takket være priority pushes, selvom Doze er slået til.\nSmart Manager er imidlertid Samsungs egen strømsparefunktion og giver ikke umiddelbart udviklerne mulighed for andet end i deres app at opfordre brugeren til at give app'en tilladelse til at køre i baggrunden.\n#1 Heino Svendsen 13. september 2016 - 08:17\ner den bedre end DMI : "Ulven kommer" / "Danmark går UNDER!".. Med DMI gør det vist intet, at varslingerne bliver skjult...\n#2 Bo Thomsen 13. september 2016 - 08:42\nGoogle / Firebase Cloud Messaging\nHvis de nu bruger GCM så det kræver det ikke at appen er åben, så reagere den bare på et Push. Det ville være strømbesparende og intet Samsung kan slukke for.\n#3 Casper Rasmussen 13. september 2016 - 09:09\nRe: Google / Firebase Cloud Messaging\nAppen skal ikke være åben for at kunne modtage push. Der bliver brugt GCM. Og det er præcis det Samsung har lukket ned når telefonen når under en vis % strøm og den feature er på.\n#4 Povl Hansen 13. september 2016 - 09:37\nEr problem nummer 1 ikke af faktisk få udbred kendskabet til denne app ?\nDet kan jo være ligemeget hvor meget eller lidt samsung sparer på strømmen hvis appen ikke ligger på telefonen og jeg er ihvertfald en af dem der aldrig før har hørt om appen\n#5 Jan Heisterberg 13. september 2016 - 09:45\nHvem har prøver iPhone ?\nJeg tror der er et tilsvarende problem på iPhone. Første onsdag i maj, hvor sirenerne prøves, ville jeg se app'en virke - og havde slået lyden fra. Ingen alarm !\nModsætningsvis virker e.g. Ur-alarmen (vækkeur) når lyden er slået fra (override). Hvem har erfaringer om dette ?\n#6 Lars Andersen Hjorth 13. september 2016 - 09:53\n"... og så går det både ud over vores push med potentielt livsvigtige advarsler..." Hvis det er livsvigtigt, hvorfor benytter beredskabsstyrelsen så ikke CB? Jeg var ikke klar over at jeg kan overse potentielt livsvigtige advarsler fordi jeg ikke har installeret deres app. Cell-Broadcast beskeder er indlejret i Android, så det er vel den mest optimale måde at varsle på?\n#7 Michael Jensen 13. september 2016 - 11:11\nAmber Alerts mm.?\nNår man er i USA med sin iPhone, kommer der nogle ekstra ting frem under "Indstillinger" vedr. meldinger fra myndighederne og "Amber alerts" Hvad er det for noget, og hvorfor er de ikke synlige, når man er i Danmark?\n#8 Mikkel Andreasen 13. september 2016 - 12:17\nRe: Amber Alerts mm.?\nAmber Alerts er advarsler om forsvundne børn. Tror (desværre) ikke vi har noget tilsvarende i Danmark.\n#9 Claus Waldersdorff Knudsen 13. september 2016 - 16:10\nAmber Alerts anvender SMS (og en fæl hyletone) og kan derfor normalt ikke lukkes ned. Man kan selv slå det til/fra.\n#10 Lars Meldgård 14. september 2016 - 12:27\n#11 Thomas Jensen 14. september 2016 - 19:43\nApp'en tilbyder vel flere muligheder. F.eks. kan du få relevante advarsler baseret på hvor du er henne lige nu hvis app'en har mulighed for at aflæse GPS'en eller man kan indstille hvad man ønsker at få at vide.\nMan skal heller ikke undervurdere app'ens evne til at sende data tilbage til ejeren :-)